Бухоро ҳокимлиги коронавирус инфекциясининг кириб келиши олдини олиш штаби қошида ташкил этилган кўмак қанотлар муаммоларга ечимми? | Buxoro yoshlari gazetasi\nБугун коронавирус пандемияси дунё давлатларини, бутун инсониятни жиддий синовдан ўтказмоқда. Дунё аҳлини ўйга толдираётган бу ташвиш бизнинг мамлакатни ҳам четлаб ўтмади. Жорий йилнинг 16 мартидан бошлаб, Ўзбекистон ҳам “карантин” тизимига ўтди: қоидалар қатъийлашди, чекловлар кучайди.\nБухоро ҳокимлигида коронавирус инфекциясининг кириб келиши олдини олиш бўйича махсус штаб тузилиб, турли соҳа вакилларидан иборат мутахассислар жалб этилди. Мазкур ишчи гуруҳ томонидан ҳудудларда аҳолининг санитария-эпидемиологик осойишталиги, уларнинг озиқ-овқат ва ноозиқ-овқат маҳсулотларга эҳтиёжмандлиги, шунингдек, пандемия ва карантин даври жараёнлари билан боғлиқ барча жараёнлар устидан таҳлилий ишлар олиб борилди.\nБироқ, халқимизни ушбу инфекциядан ҳимоя қилиш ва касалланганларни асоратларсиз, тезроқ соғайтириш учун куч ва имкониятларни ишга солишда, кўпминг сонли аҳоли орасида тиббий маслаҳатлар олиб бориш, ҳар бир ҳолатни мукаммал кузатиб, таҳлил қилишда биргина вилоят ҳокимлиги махсус штаб фаолиятининг стратегиясини ўзгартириш вакти келди.\nБеморлар сони кўпайиб, ҳудудда ўлим ҳолатлари ҳам сезиларли даражада кўтарила бошлади.\nҲуқуқ-тартибот идоралари, тиббий ходимлар, давлат ҳокимияти ва бошқаруви органлари вакиллари аҳоли орасига кириб, унинг саломатлиги учун жонбозлик кўрсатди. Шунча сайъ-ҳаракатларга қарамай, карантин қоидаларига амал қилмаслик касалланганлар сонининг ортиши ва чекловларнинг яна кучайишига олиб келди. Аҳоли қаторида турли идора ва ташкилотлар, тиббиёт муассасалари, ҳокимият ва ҳуқуқ-тартибот идоралари вакиллари ҳам COVID-19 хасталигига чалина бошлади. Касалликка чалинганлар ва гумон қилинаётган сони ҳаддан ошди.\nШундай синовли даврда Бухоро ҳокимлигида коронавирус инфекциясининг кириб келиши олдини олиш бўйича махсус штаб қошида қўшимча тиббий маслахат бериш гурухи ташкил этиш зарурати туғилди.\nШу нуқтайи назардан, тиббиёт ва санитария-эпидемиология марказлари вакиллари COVID-19 тарқалишининг олдини олиш, аҳоли саломатлиги ва санитария-эпидемиологик осойишталигини таъминлашда жонбозлик кўрсатишга киришишди.\nАбу Али ибн Сино номидаги Бухоро давлат Тиббиёт институти томонидан Тиббий маслаҳат ишчи гуруҳи тузилди: гуруҳ узлуксиз ва беминнат хизмат кўрсатади.\nМазкур ишчи гуруҳнинг асосий мақсади фуқароларимизга касалликлар ва уларнинг олдини олиш бўйича зарурий тиббий маслаҳатлар бериш, хусусан, уларга тез тиббий ёрдам ва касалликларни эрта диагностика қилиш ҳамда самарали даво чораларини кўришдан иборат.\nАҳамиятлиси, тиббий маслаҳат ишчи гуруҳи таркиби эпидемиолог, инфекцонист, вироусолог, пульманолог, оториноларинголог, терапевт, кардиолог, эндокринолог, геронтолог, гематолог каби 20 дан ортиқ олий малакали шифокорлар, етакчи профессор-ўқитувчиларидан иборат.\nҲар бир фуқаро ўзида ёки яқинида йўтал ёки иситмалаш, шунингдек, соғлиги билан боғлиқ қандайдир ўзгариш ҳолатларини сезса, тақдим этилган (65.223-40-45) телефон рақамига қўнғироқ қилиб, мурожаат этиш имконига эга бўлди.\nМаълумки, жорий йилнинг 10 июлидан пандемия вазияти яна издан чиқиб, жамоат жойлари, корхона-ташкилотлар, маҳаллалар, жамоат транспортлари, умумий овқатланиш шахобчалари, савдо мажмуаларида карантин қоидалари кучайтирилиб, чекловлар қатьийлаштирилди. Бунга сабаблар етарлича, албатта. Вазият барчамизни янада сергакликка чорлади.\nКоронавирус тарқалишининг олдини олиш бўйича вилояти штаби қошидаги Тиббий маслаҳат ишчи гуруҳидан ташқари, Аналитик марказ ҳам ўз фаолиятини йўлга қўйди.\nБунда Бухорода коронавирус ва унинг оқибатлари билан содир бўлаётган ҳар кунги ҳолат, миқдор бўйича маълумотлар базаси йиғилиб, таҳлил қилинади. Ҳудудларда мавжуд оғриқли, муаммоли вазиятлар ўрганилади. Аналитик марказда 18 та йўналишдан иборат ишчи-гуруҳ шакллантирилган. Лаборатория ва таҳлиллар назорати гуруҳи, Госпитализация қилинган COVID-19 билан касалланган беморларни назорат қилиш гуруҳи, Уй шароитида даволанаётган COVID-19 аломатсиз шакли ва енгил формаси билан касалланган беморлар назорат гуруҳи, Уй шароитида карантинда бўлганлар назорат гуруҳи, Бирламчи мусбатларни назорат қилиш гуруҳи, Автотранспорт ҳаракатини чеклаш санитар-карантин постлар бўйича назорат гуруҳи, Аҳоли ўртасида карантин қоидаларига риоя қилиниши назорат гуруҳи, Жамоат ташкилотларни, умумий оввқатланиш жойларни, савдо ва бюозорлар бўйича назорат гуруҳи, Шаҳар ва туман маҳаллалари бўйича гуруҳ, Ташкилот ходимларига дистацион шаклда ишларни олиб бориш бўйича назорат гуруҳи, Жамоат транпортини назорат қилиш гуруҳи, Дезинфекция тадбирларини назорат қилиш гуруҳи, Вилоят ва шаҳар миқёсида мобиль гуруҳларни ташкил қилиш гуруҳи, Молия масалалари бўйича гуруҳ, Қабул-2020, абитуриентлар ва ўқув курслар бўйича гуруҳ, Хориждан келган фуқароларни жойлаштириш бўйича гуруҳ, Телевидение ва ОАВ гуруҳи, Ташкилий ишлар бўйича гуруҳдан иборат.\n– Тан олишимиз керакки, кейинги пайтларда карантин қоидаларининг кучайтирилгани туфайли аҳоли ҳамда тиббиёт муассасалари ўртасидаги боғланиш қийинлашиб қолди. Аналитик марказ ишчи-гуруҳи томонидан телефон орқали аҳоли томонидан тушган мурожаатлар ўрганилиб, кўмак кўрсатиляпти. Тўғриси, мурожаатчилар орасида оддий шамоллаш ёки организмда кечиши мумкин бўлган бошқа оғриқлар таъсирида ҳам “Мен коронавирусга чалиндим, касалхонага ётқизинг!” деган ваҳима ҳамда руҳий зўриқишларга берилаётганлар жуда кўп. Уларга қўлдан келганча, психологлар томонидан кўмак кўрсатиляпти,-дейди Коронавирус тарқалишининг олдини олиш бўйича вилояти штаби қошидаги аналитик марказ раҳбари Нилуфар Аҳмедова.\nУнга кўра, беморларнинг сон жиҳатдан ошаётгани, ташхис учун талаблар кучаётгани лаборатория марказларидаги мавжуд аппаратлар қувватининг етишмаслиги, яъни зўриқишига (нагрузка) сабаб бўлмоқда.\n– Хозир, аҳоли ўртасида касаллик ташхисини ўз вақтида ололмаганлик бўйича норозиликлар кўпайган,-дейди Нилуфар Аҳмедова,- беморлар сонининг ортаётгани, улардан ташхис олиш ва натижаларини чиқаришда қийинчиликлар юзага келаётганини инобатга олиб, поликлиникалар олдида мослаштирилган тиббиёт машиналари хизматини йўлга қўйиш таклифини бердик. Ўша жойнинг ўзида бемор кўрикдан ўтказилади ва ташхис натижасига қараб, даво чоралари белгиланади.\nАйтиш жоизки, карантинга олинган ва симптом аломати аниқланмаган фуқаролар бугунги кунда уйда ётиб даволанаяпти. Беморнинг аҳволи енгил кўринишда қайд этилган бўлса ҳам потранажлар хизмати йўлга қўйилиши керак. Бироқ, мурожаатларга кўра, потранаж хизматининг қониқарли йўлга қўйилмагани, уларнинг ўзини ҳимояловчи махсус кийим-бошлар билан таъминланмагани муаммоларнинг кейинги кўринишларидан бири бўлиб қолмоқда.\nССВ давлат хусусий шериклик тиббиё туризмни ривожлантириш бош бошқармаси вилоят ҳудудий бўлими бошлиғи Улуғбек Қораевга кўра, COVID-19га чалинганлар ҳамда касалликнинг аломатсиз шакли ва енгил формаси билан касалланганлар сонининг кўпаяётганига карамай, потранаж хизмати жонбозлик курсатмокда. 1 нафар потранажнинг бир кунда 8 та хонадонга хизмат кўрсатиши мўлжалланган булсада, айни жараёнларда бир шифокорнинг 13 та хонадондан 20 тагача хонадонга хизмат кўрсатишига тўғри келмоқда.\nМаълумотга кўра, айни пайтда вилоят кўп тармоқли тиббиёт маркази, Болалар кўп тармоқли тиббиёт маркази, вилоят кардиология диспансери, вилоят юқумли касалликлар шифохонаси, Когон шаҳар туғруқ комплекси ҳамда Когон шаҳар тиббиёт бирлашмаси беморларга хизмат кўрсатишга мослаштирилган.\nПредыдущая записьКЕЛАЖАКНИ ЁШЛАР БИЛАН БИРГА ҚУРАМИЗ!Следующая записьБИРГАЛИКДА, БИР КУЧ БЎЛИБ!


ЁШЛАР, СИЗГА ИШОНЧ БИЛДИРАЁТГАН ЖАМИЯТ ЮЗИГА ОЁҚ ҚЎЙМАНГ!\nМаълумотларга кўра, юртимизда ёшлар ўртасидаги жиноятчилик 36,2 фоизга камайган. Ёшлар ўртасидаги жиноятчилик 2017 йилнинг шу даврига нисбатан 31,5 фоизга, вояга етмаганлар ўртасидаги жиноятчилик 36,2...\nРеспублика ихтисослаштирилган эндокринология илмий-амалий тиббиёт марказида Жиноят ишлари бўйича Мирзо Улуғбек тумани суди томонидан сайёр учрашув ўтказилди. Унда Тошкент шаҳар жиноят, фуқаролик, маъм...\nСуд оқлов ёки айблов ҳукми чиқариш билан адолатни қарор топтирувчи ягона маҳкамадир. Суд-ҳуқуқ тизимида амалга оширилаётган демократик ислоҳотлар туфайли кейинги вақтда жиноят ишлари бўйича судлар том...\nЭзгулик ва қабоҳат кўчасининг ораси бир қадам, дейишади. Ўша қадам юзимизни ёруғ қилиши ёхуд бошимизни хам этиб, номусга қўйиши мумкин. Демак, бошимиз доимо тик, юзимиз ёруғ бўлиши учун тўғри йўлдан а...\nМаълумки, Бош қомусимизнинг 43-моддасида “Давлат фуқароларнинг Конституция ва қонунларда мустаҳкамланган ҳуқуқлари ва эркинликларини таъминлайди” деб, 44-моддасида эса “Ҳар бир шахсга ўз ҳуқуқ ва эрки...


Дунёда коронавирусдан вафот этганлар сони кескин ўсди\nДунёда коронавирусдан вафот этганлар сони кескин ўсди – ЖССТ\nЎтган ҳафта давомида COVID-19 билан касалланиш ҳолатларнинг умумий сони камайди, шу билан бирга касалликдан вафот этганлар сони ошди. Бу ҳақда Жаҳон соғлиқни сақлаш ташкилоти (ЖССТ) хабар бермоқда.\nТОШКЕНТ, 30 мар — Sputnik. Ўтган ҳафта давомида COVID-19 билан касалланиш ҳолатларнинг умумий сони камайди, шу билан бирга касалликдан вафот этганлар сони ошди. Бу ҳақда Жаҳон соғлиқни сақлаш ташкилоти (ЖССТ) хабар бермоқда.Ташкилот маълумотларига кўра, 21 мартдан 27 мартга бўлган даврда янги касалланиш олдинги ҳафтага қараганда 14 фоизга камайган. Аммо худди шу вақт оралиғида ковиддан ўлим ҳолати 43 фоизга кўпайган.Қайд этилишича, бу Чили, АҚШ, Ҳиндистон ва Жануби-Шарқий Осиё минтақаси давлатларида ўлим кўрсаткичларини аниқлаш ва қайд этиш мезонларига ўзгартириш киритилгани билан боғлиқ бўлиши ҳам мумкин.21-27 март кунлари бутун дунё бўйлаб 10 миллиондан ортиқ одамда коронавирус аниқланди, 45 мингдан ортиқ бемор вафот этган.Сўнгги маълмотларга дунё бўйлаб коронавирус юқтириб олганлар сони 485 миллиондан ошган, шулардан 6,1 миллиондан зиёди вафот этган. АҚШ (978 648 киши), Бразилия (659 508) ва Ҳиндистон (521 070) ковиддан ўлим ҳолатлари бўйичи етакчи.Ўзбекистонда сўнгги кунларда коронавирус билан боғлиқ вазият барқарорлашган. Март ойи бошидан буён ўлим кузатилмаяпти. Қурбонлар сони 1 637 нафарлигича қолмоқда.\n© AFP 2022 / DALE DE LA REYМедицинские работники выгружают пациента из машины скорой помощи в Гонконге\n21-27 март кунлари бутун ковиддан ўлим ҳолати 43 фоизга кўпайган.\nТОШКЕНТ, 30 мар — Sputnik. Ўтган ҳафта давомида COVID-19 билан касалланиш ҳолатларнинг умумий сони камайди, шу билан бирга касалликдан вафот этганлар сони ошди. Бу ҳақда Жаҳон соғлиқни сақлаш ташкилоти (ЖССТ) хабар бермоқда.\nТашкилот маълумотларига кўра, 21 мартдан 27 мартга бўлган даврда янги касалланиш олдинги ҳафтага қараганда 14 фоизга камайган. Аммо худди шу вақт оралиғида ковиддан ўлим ҳолати 43 фоизга кўпайган.\nҚайд этилишича, бу Чили, АҚШ, Ҳиндистон ва Жануби-Шарқий Осиё минтақаси давлатларида ўлим кўрсаткичларини аниқлаш ва қайд этиш мезонларига ўзгартириш киритилгани билан боғлиқ бўлиши ҳам мумкин.\n21-27 март кунлари бутун дунё бўйлаб 10 миллиондан ортиқ одамда коронавирус аниқланди, 45 мингдан ортиқ бемор вафот этган.\nСўнгги маълмотларга дунё бўйлаб коронавирус юқтириб олганлар сони 485 миллиондан ошган, шулардан 6,1 миллиондан зиёди вафот этган. АҚШ (978 648 киши), Бразилия (659 508) ва Ҳиндистон (521 070) ковиддан ўлим ҳолатлари бўйичи етакчи.\nЎзбекистонда сўнгги кунларда коронавирус билан боғлиқ вазият барқарорлашган. Март ойи бошидан буён ўлим кузатилмаяпти. Қурбонлар сони 1 637 нафарлигича қолмоқда.


Йирик еттилик Россияга қарши янги жазо чораларни киритмоқчи - BBC News O'zbek\nЙирик еттилик Россияга қарши янги жазо чораларни киритмоқчи\n26 Апрел 2014\nЙирик еттилик давлат раҳбарлари Россиянинг Украинадаги ҳаракатлари боис душанба кундан янги санкциялар киритишни режаламоқда.\nЯнги санкциялар иқтисодий, молиявий ва савдо тизимига алоқадор бўлиб, улар кенгайтирилиши мумкин. Ой Уй билдиришича, кўриладиган чоралар шахсан Президентга яқин жисмоний шахслар ва ширкатларга ҳам тегишли бўлади.\nЙирик еттилик мурожаатида айтилишича, Россия Женева келишувига мувофиқ аниқ ҳаракатлар бошламаган. Ғарб "Россия Украинадаги вазиятни ўз мурожаатлари ва чегарадаги ҳарбий машқлари билан янада таранглаштираётгани хавотир уйғотади", деб ҳисоблайди.\nОлмония канцлери Ангела Меркел Полша бош вазири Доналд Туск билан учрашувда Москва россияпараст фаолларга етарли даражада таъсир кўрсатиш кучига эгалиги ва уни кўрсатмаётганини билдирган. "Россия бўлгинчиларни тинч йўл билан конституция тўғрисида мулоқот ўрнатиш ва сайловларга тайёргарликка чорлаши мумкин. Лекин бу ҳаракатлар кўринмаяпти. Шунинг учун биз бунга эътибор қаратишимиз керак ", деган Меркел хоним.\nРасмий Киев эса Донбассдаги маъмурий биноларни эгаллаб турганлар орасида Россия махсус хизмат вакиллари борлигини айтган. Москва бу иддаоларни рад қилади.\nОврўпо Иттифоқи раҳбарлари Россия тажовузи давом этар экан санкцияларнинг учинчи босқичи- Россия иқтисодини қамраб оладиган ва ташқи дунёдан ажралиб қолишига олиб келадиган жазо чоралари киритишга мажбур бўлишини айтганлар.\nАйни пайтда Слаянскдаги бўлгинчилар ОБСЕ вакилларини "айғоқчилар" дея ушлаб турибди. Уларни қачон озод этилиши маълум эмас.\nОлдинроқ Славянскнинг "халқ ҳокими" Вячеслав Пономарёв жангчилари халқаро кузатувчиларни ҳибсга олганини тасдиқлаган.\nОлмония Мудофаа вазирлигига кўра, қуролланмаган гуруҳ таркибида уч олмониялик ҳарбий, бир таржимон ва Дания, Чехия, Полша ва Швеция кузатувчилари бор.\nХалқаро кузатувчилар Украинада хавфсизлик вазиятини бир ойдан буён ўрганаётган бўлган.\nСлавянскдаги маҳаллий жангчиларнинг билдиришича, кузатувчилар текширилганда уларнинг ёнидан блокпостлар белгиланган ҳарбий харита, патрон ва ҳарбий жетонлар чиққан.\nСлавянскда яна Украина, Италия, белоруссиялик жами 5 журналистни ҳибсга олишган.\nОБСЕнинг матбуот бўйича вакили Миятович Украина ҳукуматидан вазиятни ойдинлаштиришни сўраган.\nАйни пайтда Пентагон Россия ҳарбий учоқлари 25 апрелда Украина ҳаво ҳудудини бузганини айтган. Пентагонга кўра, Россия учоқлари бир неча марта чегара туманларнинг осмонида кўринган.\n24 апрелда Россия Мудофаа вазири Сергей Шойгу Украина чегараларига яқин ҳудудларда ҳарбий машқлар бошланганини билдирган. Машқларни Украина шарқидаги вазиятга жавоб эканини айтган.\nСлавянск ва Донецкдаги "ўз-ўзини ҳимоя қилиш"блокпостларига Украина кучларининг ҳужуми натижасида бир неча киши ўлгани хабар қилинганди.\nРоссия Украина шарқидаги қотилликдан "ғазабланган"\nЖеневадаги музокараларда томонлар Украина инқирози бўйича келишувга эришган\nЯценюк: Путин СССРни қайта тиклашни орзу қилади\nЙирик еттилик Россияни яна бир марта огоҳлантирди\nСлавянскда аксилтеррор амалиётлар давом этмоқда\nСлавянскдаги тўқнашувларда қурбонлар бор\nЖо Байден: 'Гап Украинанинг мустақиллиги ҳақида бормоқда'


Муқимий номидаги Ўзбек давлат мусиқий театри Элликқалъада меҳмон бўлди\n23:48 / 08.07.2016\nЎзбекистон мустақиллигининг йигирма беш йиллиги, “Гўзал ва бетакроримсан, муқаддас Ватаним, жоним сенга фидо, Ўзбекистоним!” деган бош ғояни ўзида мужассам этган ташкилий-амалий, маънавий-маърифий тадбирлар ҳамда тарғибот-ташвиқот ишлари кенг кўламда олиб борилмоқда.\nБунинг ёққол мисоли сифатида Элликқалъа туманига ташриф буюрган “Муқимий” номидаги Ўзбек давлат мусиқий театри жамоаси ва уларнинг ташрифи халқимиз учун яхши кафият улашаётганини англаш қийин эмас. Меҳмонларнинг туман аҳли учун тайёрлаб келган “Жайдари келин” спектакли залга йиғилганларни янада жонли табассумга чорлади.\nБундан ташқари, эл севган санъаткорларнинг Элликқалъадаги “Сарабий” ва “Тоза боғ” овул фуқоролар йиғинларидаги учрашуви катта-ю кичик учун бирдек манзур бўлди. Чунки бу ерда меҳмонлар ва мезбонлар очиқ мулоқотда бўлиб, суҳбат якуни маданий дам олиш кечасига уланиб, санъаткорларни ва иштирокчиларни бирдек рақсга чорлади.


ЎзА - Битирувчи ҳарбийлар тантанали кузатилди\n30.07.2018 19:59 Чоп этиш версияси\nМудофаа вазирлиги, давлат ва жамоат ташкилотлари вакиллари, Мудофаа вазирлиги ҳузуридаги Жамоатчилик кенгаши аъзолари, битирувчилар ва уларнинг оила аъзолари иштирок этган тадбирда мамлакатимизда барча бўғиндаги командирларнинг юқори профессионал қобилияти ва малакасини ошириш, уларнинг интеллектуал савиясини ҳар томонлама ривожлантиришга қаратилган офицер кадрлар тайёрлашнинг мукаммал тизими яратилгани алоҳида таъкидланди.\nТадбирда 45 нафар битирувчига диплом ва кўкрак нишонлари тантанали топширилди. Таълим жараёнида юқори натижаларга эришган бир гуруҳ битирувчилар Мудофаа вазирининг фахрий ёрлиғи ва эсдалик совғалари билан тақдирланди.\n– Икки йил давомида соҳанинг ўзига хос хусусиятларини ўрганган ҳолда қўшинларни бошқариш, оператив ва жанговар тайёргарликка оид тадбирларни режалаштириш, ташкил этиш бўйича тажрибаларимизни оширдик, – дейди Академия битирувчиси И.Миравазов. – Бу жараёнда бизга ҳарбий фанлар сирларини ўргатган устоз офицерлар, профессор-ўқитувчиларга ўз миннатдорчилигимни билдираман. Ота-онам, оиламдагилар бугунги ютуқларимдан хурсанд бўлди. Эндиликда Ватанимиз тинчлигини сақлаш учун янада шижоат билан хизмат қилишга, бор куч ва билимимни амалиётда кўрсатишга ҳаракат қиламан.\nТантанали маросимда масъул лавозимларга тайинланган офицерларга самимий тилаклар билдирилди. Қуролли Кучлар Марказий ашула ва рақс ансамбли хонандалари томонидан тайёрланган концерт дастури барчага кўтаринки кайфият бағишлади.


Ўзбекистон ўсмирлар терма жамоасида ёши катта футболчилар ўйнагани фош қилинди - Спорт - PressNews.uz\nБош Саҳифа / Спорт / Ўзбекистон ўсмирлар терма жамоасида ёши катта футболчилар ўйнагани фош қилинди\nЎзбекистон ўсмирлар терма жамоасида ёши катта футболчилар ўйнагани фош қилинди\nҚўшилди: 02 июл 2015 13:20\n30 июнь куни «Спорт» телеканалида шарҳловчилар Диёр Имомхўжаев ҳамда Дилшодбек Тўхтабеков муаллифлигидаги «Соккер клуб» кўрсатувининг навбатдаги сони эфирга узатилди. Кўрсатувда Ўзбекистон ёшлар терма жамоасининг жаҳон чемпионатидаги иштирокига тўхталиб ўтилган, деб хабар беради «Kun.uz».\nЁшлар жамоаси билан аввалроқ ишлаган Сергей Лушан йигитлар билан янада яхшироқ натижага эришиш мумкинлигини қайд этиш қаторида, 2018 йилги жаҳон чемпионатига йўлланма олиш деярли иложсиз эканига шаъма қилиб ўтган. Футболчилардан Забиҳулло Ўринбоев, Миржамол Қосимов, Элдор Шомуродов, Достон Ҳамдамов, Акром Комилов, Отабек Шукуров, Рустам Ашурматов кабилар эса ёшлар жамоасида мураббийларнинг кетма-кет алмашинуви натижага ўзининг салбий таъсирини кўрсатгани ҳақида айтган. Бу борада улар Алексей Евстафеев, Сергей Лушан ҳамда Равшан Ҳайдаровнинг ўйин услубини очиб беришга ҳаракат қилган.\n«Соккер клуб»га меҳмон сифатида таклиф этилган «Олмалиқ» клуби матбуот котиби Бахтиёр Ширинов бир қатор аччиқ ҳақиқатларга тил текказиб ўтганини эътироф этиш керак. У Дилшод Нуралиевга Malibu бериб, уни терма жамоадан кетказиб юборишганидан тортиб, Ўзбекистон ўсмирлар терма жамоасида ўз ёшини ўзгартириб тўп сурган ҳамда муваффақиятга эришган 4 нафар футболчининг исми-шарифлари билан келтириб ўтган.\nЛойиҳа муаллифининг сўзларига кўра, кўрсатув 4 июль – шанба куни тонгги 09:50 да такроран намойиш этилади. Каналга бўлаётган тинимсиз қўнғироқлар сабабли «Соккер клуб» 12 июль куни соат 20:45 да яна бир марта намойиш этилиши мумкин.\nМанба қайд этишича, «Соккер клуб» ҳар ойнинг сўнгги кунида, яъни, бир ойда бир марта эфир юзини кўради.


Mercedes-Benz`нинг дизелли автомобиллари ҳавони меъёридан 65 марта кўп ифлослантиришда айбланмоқда - Автомобильные новости UZ - Скачать музыку бесплатно новинки музыки 2016-2017\nMercedes-Benz`нинг дизелли автомобиллари ҳавони меъёридан 65 марта кўп ифлослантиришда айбланмоқда\nАҚШнинг Нью-Жерси штати округ судига Mercedes-Benz компанияси автомобиллари ҳавога Қўшма Штатлар ва Европада ўрнатилган меъёрлардан ортиқча даражада (65 мартагача) азот оксиди чиқараётганлик айблови тақдим этилди. Жабрланганлар манфаатлари Hagens Berman Sobol Shapiro LLP компанияси томонидан жамоавий даъво аризаси кўринишида ҳимоя қилинмоқда. Даъвогарлар Mercedes-Benz`нинг дизелли двигатель ва зарарли чиқиндиларни нейтраллайдиган BlueTEC технологияси қўлланилган автомобилларини Цельсий шкаласи бўйича 10 даражадан паст ҳароратда қонунчиликда белгиланган меъёрдан кўпроқ миқдорда азот оксиди чиқаришда айбламоқда. Баёнотда келтирилишича, йўлдаги синовлар вақтида дизелли “Мерседес” ҳар бир километр масофани босиб ўтишда 603 миллиграмм миқдорида азот оксиди чиқарган. Бу эса “Евро-6” стандартидан 7,5, АҚШда белгиланган нормалардан эса 19 маротаба кўп демакдир. Бундан ташқари, синовдан ўтказувчилар Mercedes-Benz “дизеллари”да азот оксидининг мунтазам ажратиб чиқарилиши ҳар километрга 2000 миллиграммга қадар ортганини қайд этишган. Натижада заҳарли газ ажратиб чиқариш меъёрида Европадаги кўрсаткичлардан 25, АҚШ талабларидан эса 65 мартага қадар ортиб кетган. Даъвода кўрсатилишича, 10 даража совуқдан паст ҳароратда азот оксидини нейтралламай қўядиган қурилма GL, ML, GLK, GLE ва Sprinter ҳамда бошқа бир қатор моделларда қўлланилган. Худди шунга ўхшаш вазият 2015 йилнинг кузида Volkswagen концерни билан содир бўлган эди. Ўшанда бир қатор дизелли двигателларда атмосферага чиқарилаётган зарарли газлар миқдорини пасайтириб кўрсатадиган дастурий таъминот ўрнатилгани маълум бўлиб, оқибатда концерн 11 миллион автомобилни қайта таъмирлаб беришига тўғри келган эди. Қўшимча равишда, компания кўп миллионлик жарима тўлашга ҳам ҳукм қилинди. - деб хабар бермоқда Carzone.uz нашри.


Ўзбекистон Республикаси Қишлоқ ва сув хўжалиги вазирлиги тизимида амалга оширилаётган хорижий инвестиция лойиҳаларининг ижроси тўғрисида - Ўзбекистон Республикаси Қишлоқ хўжалиги вазирлиги\nЎзбекистон Республикаси Қишлоқ ва сув хўжалиги вазирлиги тизимида амалга оширилаётган хорижий инвестиция лойиҳаларининг ижроси тўғрисида\nЎзбекистон Республикаси Президентининг 2012 йил 21 ноябрдаги “Ўзбекистон Республикасининг 2013 йилги Инвестиция дастури тўғрисида”ги ПҚ-1855-сонли қарори асосида Қишлоқ ва сув ҳўжалиги вазирлиги тизимида 14 та лойиҳа бўйича ишлар амалга оширилиши режалаштирилган.\nҲукумат кафолати остида амалга оширилаётган мазкур 15 та лойиҳаларнинг жорий йил январь-декабрь ойлари учун белгиланган маблағ жалб этиш режаси 96,18 млн.АҚШ долларини ҳамда ўзлаштириш режаси 76,16 млн.АҚШ долларини ташкил этиб, амалда ушбу кўрсаткичлар 96,21 млн. (100%) ва 82,05 млн. (108%) АҚШ доллари миқдорида бажарилди. Жумладан:\n1. Халқаро ривожланиш ва тараққиёт банки маблағлари ҳисобидан, яъни “Ўзбекистон Дренаж лойиҳаси.” “Жанубий Қорақолпоғистондан дренаж ўтказиш лойиҳаси” (Б. Юсупов). Лойиҳанинг умумий қиймати 74,55 млн АҚШ долларини ташкил этиб, шундан 60 млн.АҚШ доллари ХРТБ нинг қарз (заём) маблағлари ва 14,55 млн. АҚШ доллари Ўзбекистон ҳукуматининг улушини ташкил этади. 2013 йил январь-декабрь ойлари учун 0,34 млн. АҚШ доллари миқдоридаги маблағни жалб этиш ва ўзлаштириш режалаштирилган бўлиб, амалда 0,369 млн.АҚШ доллари миқдорида маблағ ўзлаштирилди (режага нисбатан 109%).\n2. Бухоро вилояти “Олот” насос станциясини қайта тиклаш” лойиҳаси Саудия тараққиёт жамғармасининг кредити. Лойиҳанинг амалга оширилиши Ўзбекистон Республикаси Президентининг 2007 йил 9 июлдаги Ф-2789-сонли фармойиши асосида кўзда тутилган. СТЖ билан кредит келишуви 2009 йил ноябрда имзолаган. Лойиҳанинг умумий қиймати 17,01 млн.АҚШ доллари бўлиб, шундан 12,0 млн.АҚШ доллари Саудия тараққиёт жамғармасининг кредити, Ўзбекистон ҳукуматининг улуши 5,01 млн.АҚШ долларини ташкил этади. 2013 йил январь-декабрь ойлари учун жалб этиш кўзда тутилмаган бўлиб, 0,998 млн.АҚШ доллари миқдоридаги маблағни ўзлаштириш режалаштирилган ва бу кўрсаткич 0,998 млн. АҚШ долларини (режага нисбатан 100%) ташкил этди.\n3. "Аму Занг машина канали тизимини қайта тиклаш” лойиҳаси (Ш.Махсимов) Лойиҳанинг умумий қиймати 112,6 млн. АҚШ долларини ташкил этиб, бундан 73,2 млн. АҚШ доллари Осиё Тараққиёт Банки қарзи, Ўзбекистон ҳукуматининг улуши 36,957 млн. АҚШ доллари ҳамда бенефициарлар улуши 2,443 млн. АҚШ долларини ташкил этади. 2013 йил январь-декабрь ойлари учун жалб этиш кўзда тутилмаган. 2013 йил январь-декабрь ойлари учун 1,00 млн. АҚШ доллари миқдоридаги маблағни ўзлаштириш режалаштирилган бўлиб, амалда бу кўрсаткич 6,855 миқдорида (686%) бажарилди.\n4. Осиё Тараққиёт Банки маблағлари иштирокида “Фарғона ва Зарафшон водийларида сув ресурсларини бошқариш” лойиҳаси (Л. Ражабов). Лойиҳанинг умумий қиймати 174,1 млн.АҚШ долларини ташкил этиб, бундан 102,69 млн.АҚШ доллари Осиё Тараққиёт Банки қарзи, Ўзбекистон ҳукуматининг улуши 44,05 млн.АҚШ долларини ташкил этади. 2013 йил январь-декабрь ойлари учун 35,76 млн. АҚШ доллари миқдоридаги маблағни жалб этиш режалаштирилган бўлиб, амалда бу кўрсаткичлар (100%) бажарилди. 2013 йил январь-декабрь ойлари учун 25,10 млн. АҚШ доллари миқдоридаги маблағни ўзлаштириш режалаштирилган бўлиб, амалда бу кўрсаткичлар (100%) бажарилди.\n5. Ислом тараққиёт банки, Кувайт Араб иқтисодий тараққиёт жамғармаси ва ОПЕК халқаро тараққиёт жамғармаси иштирокидаги «Жиззах ва Сирдарё вилоятларида ирригация-дренаж тармоқларини тиқлаш» лойиҳаси (в.б. Қ.Муродов) Лойиҳанинг умумий қиймати 94,3 млн.АҚШ долларини ташкил этиб, шундан Кувайт Араб иқтисодий тараққиёт жамғармаси қарзи 15,62 млн., Ислом Тараққиёт Банки қарзи 52,65 млн. ва ОПЕК халқаро тараққиёт жамғармаси қарзи 12,72 млн. АҚШ долларини ташкил этади. 2013 йил январь-декабрь ойлари учун белгиланган 17,80 млн. АҚШ доллари миқдоридаги маблағ жалб этилиб, режа 100 фоизга бажарилди. Жорий йилнинг январь-декабрь ойлари белгиланган 17,80 млн. АҚШ доллари миқдоридаги маблағ ўзлаштирилиб, режа 100 фоизга бажарилди.\n6. Халқаро ривожланиш ва тараққиёт банки маблағлари ҳисобидан, яъни “Фарғона водийсида сув ресурсларини бошқариш. 1-босқич.” лойиҳаси (Б.Юсупов). Лойиҳанинг умумий қиймати 81,85 млн.АҚШ долларини ташкил этиб, шундан 16,31 млн. АҚШ долларини Ўзбекистон ҳукуматининг улуши ва 65,54 млн.АҚШ долларини Жаҳон банкининг заём маблағлари ташкил этади. Жорий йилнинг январь-декабрь ойлари учун 11,421 млн. АҚШ доллари миқдоридаги маблағни жалб этиш ва 11,421 млн. АҚШ доллари миқдоридаги маблағни ўзлаштириш режалаштирилган бўлиб, амалда бу кўрсаткичлар 100 фоизга бажарилди.\n7. Навоий вилоятидаги “Навоий” ва “Учқора” насос станцияларини реконструкция қилиш” лойиҳаси (А.Хўжабеков) Лойиҳанинг умумий қиймати 24,3 млн. АҚШ долларига тенг бўлиб, Франция Ҳукуматининг кредит маблағи 21,75 млн.АҚШ долларини, Ўзбекистон ҳукуматининг улуши 2,55 млн.АҚШ долларини ташкил этади. 2013 йил январь-декабрь ойлари учун белгиланган 7,55 млн.АҚШ доллари миқдоридаги маблағни жалб этиш кўзда тутилган бўлиб, режа 100 фоизга бажарилди. Жорий йилнинг январь-декабрь ойлари белгиланган 0,55 млн. АҚШ доллари миқдоридаги маблағ ўзлаштирилиб, режа 100 фоизга бажарилди.\n8. "Андижон вилоятидаги "Асака-Адир" насос станциясини реконструкция қилиш" лойиҳаси Лойиҳанинг умумий қиймати 7,47 млн. АҚШ долларига тенг бўлиб, Хитой хукуматининг кредит маблағи 4,71 млн.АҚШ долларини, Ўзбекистон ҳукуматининг улуши 2,76 млн.АҚШ долларини ташкил этади. 2013 йил январь-декабрь ойлари учун маблағ ўзлаштириш кўзда тутилмаган. 2013 йил январь-декабрь ойлари учун 0,79 млн. АҚШ доллари миқдоридаги маблағ жалб этилиши кўзда тутилган бўлиб, амалда бу кўрсаткич 100 фоизга бажарилди.\n9. "Андижон вилоятидаги "Раиш-Хакент-2" насос станциясини реконструкция қилиш" лойиҳаси Лойиҳанинг умумий қиймати 9,266 млн. АҚШ долларига тенг бўлиб, Хитой хукуматининг кредит маблағи 5,39 млн.АҚШ долларини, Ўзбекистон ҳукуматининг улуши 3,87 млн.АҚШ долларини ташкил этади. 2013 йил январь-декабрь ойлари учун маблағ ўзлаштириш кўзда тутилмаган. 2013 йил январь-декабрь ойлари учун 0,83 млн. АҚШ доллари миқдоридаги маблағ жалб этилиши кўзда тутилган бўлиб, амалда бу кўрсаткич 100 фоизга бажарилди.\n10. "Наманган вилоятидаги "Кукумбай" насос станциясини реконструкция қилиш" лойиҳаси Лойиҳанинг умумий қиймати 10,0 млн. АҚШ долларига тенг бўлиб, Хитой хукуматининг кредит маблағи 4,58 млн.АҚШ долларини, Ўзбекистон ҳукуматининг улуши 5,42 млн.АҚШ долларини ташкил этади. 2013 йил январь-декабрь ойлари учун маблағ ўзлаштириш кўзда тутилмаган. 2013 йил январь-декабрь ойлари учун 0,74 млн. АҚШ доллари миқдоридаги маблағ жалб этилиши кўзда тутилган бўлиб, амалда бу кўрсаткич 100 фоизга бажарилди.\n11. "Навоий вилоятидаги "Кенимех-1" насос станциясини реконструкция қилиш" лойиҳаси Лойиҳанинг умумий қиймати 20,197 млн. АҚШ долларига тенг бўлиб, Хитой хукуматининг кредит маблағи 7,49 млн.АҚШ долларини, Ўзбекистон ҳукуматининг улуши 12,7 млн.АҚШ долларини ташкил этади. 2013 йил январь-декабрь ойлари учун маблағ ўзлаштириш кўзда тутилмаган. 2013 йил январь-декабрь ойлари учун 1,15 млн. АҚШ доллари миқдоридаги маблағ жалб этилиши кўзда тутилган бўлиб, амалда бу кўрсаткич 100 фоизга бажарилди.\n12. "Навоий вилоятидаги "Касаба" насос станциясини реконструкция қилиш" лойиҳаси Лойиҳанинг умумий қиймати 12,251 млн. АҚШ долларига тенг бўлиб, Хитой хукуматининг кредит маблағи 4,852 млн.АҚШ долларини, Ўзбекистон ҳукуматининг улуши 7,39 млн.АҚШ долларини ташкил этади. 2013 йил январь-декабрь ойлари учун маблағ ўзлаштириш кўзда тутилмаган. 2013 йил январь-декабрь ойлари учун 0,80 млн. АҚШ доллари миқдоридаги маблағ жалб этилиши кўзда тутилган бўлиб, амалда бу кўрсаткич 100 фоизга бажарилди.\n13. "Хоразм вилоятидаги Тошсоқа тизимидаги магистрал суғориш каналларини қайта тиклаш" лойиҳаси (А.Назаров) Лойиҳанинг умумий қиймати 144,2 млн. АҚШ долларига тенг бўлиб, Ислом Тараққиёт Банки кредит маблағи 90,37 млн.АҚШ долларини, Ўзбекистон ҳукуматининг улуши 53,83 млн.АҚШ долларини ташкил этади. 2013 йил январь-декабрь ойлари учун белгиланган 0,20 млн. АҚШ доллари маблағни жалб этиш кўзда тутилган, бу кўрсаткич 100 фоизга бажарилди. Жорий йилнинг январь-декабрь ойлари 0,150 млн. АҚШ доллари миқдоридаги маблағ ўзлаштирилиши кўзда тутилган бўлиб, бу кўрсаткич амалда 0,152 млн. АҚШ доллари, яъни режага нисбатан 102 фоизга бажарилди.\n14. “Қишлоқ хўжалиги корхоналарини қўллаб-қувватлаш. 2-босқич” лойиҳаси (Н.Нажимов). Лойиҳанинг умумий қиймати 76,943 млн.АҚШ долларини ташкил этиб, шундан 67,96 млн.АҚШ доллари Жахон Банки қарзи, Ўзбекистон ҳукуматининг улуши 7,438 млн.АҚШ доллари, бенифициарларнинг улуши 1,545 млн.АҚШ доллари миқдордаги маблағларни ташкил этади. Жорий йилнинг январь-декабрь ойлари учун 6,80 млн. АҚШ доллари миқдоридаги маблағни жалб этиш ва ўзлаштириш режалаштирилган бўлиб, амалда бу кўрсаткичлар 6,80 млн.АҚШ доллари миқдорида (100%) бажарилди.\n15. Осиё тараққиёт банки иштирокида “Бухоро, Навоий ва Қашқадарё вилоятларида ерларнинг мелиоратив ҳолатини яхшилаш” лойиҳаси (Н.Нажимов) Лойиҳанинг умумий қиймати 76,18 млн. АҚШ долларини ташкил этиб, шундан 60,2 млн. АҚШ доллари Осиё Тараққиёт Банки қарзи, 15,58 млн. АҚШ доллари Ўзбекистон ҳукуматининг улуши, 0,394 млн.АҚШ доллари бенифициарларнинг улушидир. Жорий йилнинг январь-декабрь ойлари учун 12,00 млн. АҚШ доллари миқдоридаги маблағни жалб этиш ва ўзлаштириш режалаштирилган бўлиб, амалда бу кўрсаткичлар 12,00 млн.АҚШ доллари миқдорида (100%) бажарилди.


Доимий совқотишнинг сабаблари - Ayol.uz\nДоимий совқотишнинг сабаблари\nFeruza 22.12.2018 15:22 594 01\nСовуқ ҳавода совқотиш инсон учун табиий ҳол. Лекин, ҳамма илиқ ҳавода яйраб ўтирганда, сизнинг совуқни ҳис қилишингиз, сиздаги совқотиш ҳисси доимий равишда ҳаво ҳароратига мос тушмаслиги эътиборни талаб қиладиган ҳолатдир. Доимий совқотиб юришнинг мумкин бўлган 10 та сабаби ҳақида гаплашамиз.\nТана вазнининг индекси 18,5 дан кам бўлганда, инсон осон совқотади. Биринчидан, озғин одамда танани иситиб турувчи ёғ захираси кам бўлади. Иккинчидан, озғинларнинг организми энергияни кам сарфлайди, шунга мувофиқ, моддалар алмашуви секин кечади ва иссиқлик кам ажралиб чиқади. Бироз семирсангиз, бошқа сабаблар бўлмаса, совқотиш ҳолати ҳам ўтиб кетиши мумкин.\nҚалқонсимон бездаги муаммолар\nҚалқонсимон без функциясининг пасайиши — гипотиреознинг белгиларидан бири доимий совқотишдир. Чунки, бу без ишлаб чиқарадиган гормонлар камайганда, организмда модда алмашуви секинлашади. Доимий совқотиш сочнинг кучли тўкилиши, терининг ўта қуруқ бўлиши ва доимий чарчаш ҳолатлари билан бирга кузатилганда, албатта шифокорга мурожаат қилиш керак.\nТемир моддасининг етишмовчилиги\nТемир моддаси эритроцитлар томонидан кислороднинг тўқималарга ташиб берилишида қатнашади. Унинг етишмовчилиги бу жараённинг яхши кечмаслигига олиб келади. Натижада организмда бир қанча муаммолар келиб чиқади. Доимий совқотиш шуларнинг бир белгиси сифатида юзага чиқиши мумкин.\nҚон айланишининг етарли бўлмаслиги\nЮрак ва қон томирларидаги баъзи муаммолар танадаги қон айланишининг етарли бўлмаслигига олиб келади. Бунда кўпинча қўл ва оёқларнинг учлари муздек бўлиб туради. Бундай муаммоларнинг олдини олиш учун зарарли одатлардан воз кечиш керак.\nУйқунинг сурункали кам бўлиши организм учун стресс ҳисобланади. Бунда моддалар алмашуви секинлашиб, қон айланиши ёмонлашади.\nСув организмда модда алмашуви жараёнлари кечадиган асосий муҳит бўлиб, унинг камайиши бу жараёнларнинг секинлашуви ва ўз навбатида энергиянинг кам ажралишига олиб келади.\nВитамин Б 12 етишмаслиги\nВитамин Б 12 етишмаслиги камқонликка олиб келади, бу ўз навбатида тўқималарда кислород етишмаслиги ва алмашинув жараёнларининг секин кечишига олиб келади. Бу витамин ҳайвон маҳсулотлари: гўшт, балиқ, сут таркибида учрайди.\nДоимий совқотиш кўпроқ аёлларда учрайди. Бунинг сабаби охиригача аниқланмаган.\nБу касалликда вақт ўтиши билан диабетик нейропатия келиб чиқади. Бунда майда қон томирларда қон айланиши бузилиб, периферик нерв толалари шикастланади ва терининг жўнжикиши, жимирлаши, бармоқларда оғриқ каби белгилар пайдо бўлади.\nКамҳаракатлик натижасида модда алмашуви секинлашади, бунинг устига, мушаклар ҳам ривожланмаган бўлади. Мушаклар иссиқликни тутиб турувчи қатлам ҳисобланади. Жисмоний ҳаракатни кўпайтириб, мушакларингизни ривожлантирсангиз, доимий совқотиш муаммосидан қутулишингиз мумкин.


Нефть маҳсулотларини талон-торож қилиб келган уюшган гуруҳ қўлга олинди - zarnews.uz\n13 майдан 14 майга ўтар кечаси Андижон туманида яшовчи фуқаролар Д.Х. ва бир гуруҳ шахслар туманнинг Гулистон маҳалласида жойлашган «Абдурашид ҳосили» фермер хўжалиги ер майдонидан ўтган «Андижанпетро» МЧЖга қарашли нефть қувурларига махсус мослама ўрнатиб, кўп миқдордаги нефть маҳсулотларини яширин равишда ўғирлаётган вақтида Андижон тумани ИИБ жиноят қидирув бўлими тезкор вакиллари томонидан ушланган. Бу ҳақда Андижон вилояти ИИБ ахборот хизмати хабар бермоқда.\nШу билан бирга, улардан 35 дона махсус тайёрланган қопларда нефть маҳсулотлари, 30 дона бўш қоплар, темир трубага уланган махсус мослама ҳамда 8 метр ҳажмдаги целлофанлар олинган.\n«Андижанпетро» МЧЖ томонидан берилган маълумотга кўра, ушбу жамиятга тегишли бўлган жами 10.500.000 сўмлик нефть маҳсулотлари талон-торож қилинган ҳамда марказий қувурга шикаст етказилиб, яроқсиз ҳолга келтирилган.\nМазкур ҳолат юзасидан жорий йилнинг 14 май куни юқоридаги шахсларга нисбатан Жиноят кодексининг 169-моддаси 3-қисми «г» банди ва 255-моддаси 2-қисми «б» банди билан жиноят иши қўзғатилиб, ҳозирда мазкур жиноят иши бўйича тергов ҳаракатлари олиб борилмоқда.\nТеглар: нефть талон-торож\nBrent савдо белгиси остидаги нефтнинг нархи 2001 йилдан буён биринчи мартта 17 доллардан тушди


Ёзнинг энг асосий 14 трансфери: «ПСЖ» дрим-тим йиғди, Санчо «МЮ»да, Депай «Барселона»да\nЕвропа чемпионати арафасида, турнир вақтида ва турнирдан кейин бир қатор катта трансферлар амалга оширилди.\nТрансфер қиймати: эркин агент\nЕвро-2020нинг бош қаҳрамони «Милан» билан шартномасини узайтиришни истамади. Бу ҳақда турнирдан аввалроқ маълум бўлиб улгурганди, шу туфайли клуб «Лилль»да ажойиб мавсум ўтказган франциялик дарвозабон Мик Меньянни 15 млн евро эвазига сафига қўшиб олиб, у билан беш йиллик шартнома имзолади. Евродаги ғалабадан кейин Доннарумма ўзининг сўнгги олти йилини ўтказган «Милан» клуби мухлислари билан илиқ хайрлашди. «Барселона», «Ювентус», «Рома», «Челси» ва «Тоттенҳэм» каби клублардан ҳам қизиқишлар бўлган дарвозабон Парижни танлади. 14 июль куни Доннарумма «ПСЖ» футболчиси сифатида таништирилди. Париж клуби билан 2026 йилгача шартнома тузган 22 ёшли дарвозабон 50-рақамли футболкада ҳаракат қилиб, йилига 12 миллион евро миқдорида маош олади.\nТрансфер қиймати: 60 миллион евро (+11 миллион евро бонуслар кўринишида)\n«ПСЖ» — трансфер бозорида яна фаол иштирокчи. Клуб 6 июль куни Ҳакими трансферини эълон қилганди. «Интер» билан Италия чемпиони бўлган марокашлик ҳимоячи Миланда узоқ вақт қолмади — бир мавсум ўтиб у ўз кучини яна бир янги чемпионатда синаб кўради. Ушбу ўнг қанот ҳимоячиси «нерадзурри» учун барча турнирлар доирасида 45 ўйин ўтказиб, 7 гол урди ва 11 голли узатмага муаллифлик қилди. Унинг бу ўйинларидан кейин Париждан таклифнома узоқ куттирмади — «Интер»да эса молиявий жиҳатдан қийин даврлар бошланган ва клуб раҳбарияти ҳам бу таклифни жон деб қабул қилди. Футболчи Парижда йилига 10 миллион евро миқдорида маош билан таъминланади.\nБу ёзда парижликлар эркин агентлар бозорида жуда унумли ҳаракат қилишди. 21 асрнинг энг яхши тўпурар ҳимоячиси Серхио Рамос ҳам клубга текинга тушди. Испаниялик фахрий ҳимоячи «Реал» билан келишувни узайтирмади. Мадрид клубида у 16 йил ўтказди ва 22 соврин, жумладан тўрт бор Чемпионлар лигаси ғолиблигини қўлга киритди. 35 ёшли футболчининг «ПСЖ» билан шартномаси икки йилга мўлжалланган.\nМадридга Рамос учун муносиб ўринбосар ташриф буюрди. 29 ёшли Давид Алаба фаолиятининг катта қисмини чап қанот ҳимоячиси сифатида ўтказган, баъзида сал юқорироқ жойлашиб, ҳужумларга фаол қўшилган. «Бавария»да сўнгги икки мавсумда ушбу австриялик ҳимоя марказида ўйнади ва унинг ўйини сифат жиҳатдан ўзгармади. У мюнхенликлар сафида 12 йил ўтказиб, 28 соврин ютиб олди, шундан 2таси ЕЧЛ ғолиблиги. «Реал»га ўтиш — Алаба учун янги чақириқ. Шартнома беш йилга мўлжалланган.\n«Мен бир катта клубни бошқа бир катта клуб учун тарк этмоқдаман. «Реал»га қўшилаётганимдан катта фахр туяман. Мюнхендаги шунча йилдан кейин мен янги чорловни қабул қилдим ва Мадрид клубининг ажойиб тарихи давом этиши учун қўлимдан келган барча ишни қиламан», дея ёзди «Қироллик клуби»нинг янги аъзоси твиттерида.\nЖурналист Фабрицио Романонинг маълумотига кўра, Алабанинг йиллик маоши миқдори 12 млн еврога тенг бўлади. Transfermarkt портали унинг «Реал»га ўтишини тарихдаги энг қимматбаҳо бепул трансфер деб тан олган. Ҳозирда австрияликнинг трансфер қиймати 55 млн еврога баҳоланмоқда.\nМерсисайдликлар ниҳоят ван Дейк билан ҳимояда тандем ҳосил қила оладиган сифатли футболчига эга бўлди. «Ливерпуль» 22 ёшли футболчи учун «Лейпциг»га 40 миллион евро тўлади. Конате Бундеслиганинг сўнгги икки мавсумида турли жароҳатлар туфайли барқарор ўйнай олмаган бўлса-да (жами 22 ўйин), «Ред Булл»да мураббий бўлган Ральф Рангник Конате ақл билан ўйнаши ва майдонда керакли вақтда тўғри позиция танлай олишини эътироф этганди. Катта эҳтимол билан Юрген Клопп унинг айнан шу жиҳатларига эътибор қаратган.\nТоп даражадаги эркин агентлар Парижга келиши давом этади. «Ливерпуль» ва Нидерландия термаси етакчиси Жоржиньо Вейналдум мавсум давомида клубни тарк этишини билдирганди. Лекин унинг режаларида Париж гиганти йўқ эди. Вейналдум «Барселона»да ўйнашни истаган, ёзгача у каталонлар клубида пайдо бўлишига ҳеч ким шубҳа қилмаётганди, аммо сўнгги лаҳзаларда «ПСЖ» варианти пайдо бўлди. Парижликлар унга икки баробар кўп маош таклиф этишди. Нидерландия термаси сардори пойтахт клубида 2024 йилга қадар тўп суради, унинг йиллик маоши миқдори 10 миллион еврога тенг.\nТрансфер қиймати: 35 миллион евро\nБу ёзнинг энг янги трансферларидан бири — Родриго Де Паулнинг «Атлетико»га ўтиши бўлди. Аргентиналик ушбу футболчи анча вақтдан буён «Удинезе» даражасидан ўтиб кетганди, аммо ушбу камтаргина итальян клубида кўп вақт қолиб кетди. Сўнгги вақтларда «Ювентус»га ўтиши айтилган ушбу футболчи Америка Кубогидаги ёрқин ўйинларидан кейин бошқа бир топ-клубда пайдо бўлди. Де Пауль Америка Кубоги финалида Бразилияга қарши ўйинда ғалаба голини урган Анхель Ди Марияга голли узатма берди ва миллат қаҳрамонларидан бирига айланди. 27 ёшли футболчи Испаниянинг амалдаги чемпионлари билан беш йиллик шартномага имзо чекди.\n2021 йил ёзи Ҳоқон Чалхонўғли учун мураккаб кечди. Аввалига Туркия термаси билан Евро-2020да муваффақиятсизликка учради. Кейин фаолиятини давом эттириш бўйича қийин қарор қабул қилинди. Чалхонўғли тўрт йил «Милан»да тўп сурди, аммо шартномасини янгилашни истамади. Якунда ушбу турк футболчиси «россонери»нинг азалий рақиби «Интер» сафига ўтишга қарор қилди ва бу клуб билан уч йиллик шартнома тузди. Кейинги дерби вақтида Чалхонўғли ўзини жуда ноқулай ҳис қилиши таъминланади.\nҚаерга: «Астон Вилла»\nТрансфер қиймати: 38 миллион евро\nИюнь ойи бошида Англиядаги энг шов-шувли трансферлардан бири амалга ошди. Кўп йиллардан буён Чемпионшипда ҳам, АПЛда ҳам «Норвич»нинг асосий етакчиси бўлиб келган, аллақачон топ-клублар учун тайёр футболчига айланган Эмилиано Буэндиа «Астон Вилла»га ўтди. 24 ёшли аргентиналик якунланган мавсумда «Норвич» сафида 15 гол урган (5та голини жарима майдони ташқарисидан урган) ва 16 голли узатмага муаллифлик қилиб, жамоаси билан Чемпионшипда чемпион бўлган. Бир йилдан буён «Арсенал» нишонида бўлиб келган футболчи бирменҳемликларни танлади. Ўнг қанотга яқин ҳаракатланадиган Буэндиа янги клубида Жек Грилиш билан рақобатчи бўлмайди, лекин агар у бошқа клубга трансфер қилинса, унинг ўрнига жамоа етакчиси бўлиши мумкин.\nҚаердан: «Боруссия» Д\nҚаерга: «Манчестер Юнайтед»\nТрансфер қиймати: 85 миллион евро\nБу рўй берди. Жейдон Санчо Дортмунднинг «Боруссия» клубидан «Манчестер Юнайтед»га ўтиши ҳақида хабарлар анча вақтдан бери юрарди, «қизил иблислар» шу ёзга келиб ушбу инглиз вингери трансферини эълон қилди. Ушбу келишувдан манчестерликларнинг қўшниси ҳам улуш олади. «Боруссия»га кетишдан олдин Санчо икки йилни «Манчестер Сити» тизимида ўтказган, шу туфайли «шаҳарликлар» ушбу трансфердан 13 миллион евро атрофида фойда кўради.\nДепайнинг «Барселона»га ўтишини Санчонинг «Манчестер Юнайтед»га ўтишидан кам кутишгани йўқ. Каталонияликлар, худди «ПСЖ» каби бу ёзда кўпроқ эркин агентларни сафга қўшиб олишга эътибор қаратишмоқда. Евродан олдин улар Серхио Агуэро ва Эрика Гарсиянинг трансферини эълон қилишганди, турнир вақтида эса Депай билан келишувга эришилгани расман маълум қилинди.\nЯкунланган мавсумда ушбу нидерландиялик футболчи «Лион» учун барча турнирлар доирасида 40 ўйинда иштирок этиб, 22 гол урди ва 12 голга узатма берди. Евро-2020да ушбу ҳужумчи икки гол ва икки голли узатмаси билан терма жамоаси плей-оффга чиқишига ёрдам берди, аммо 1/8 финалда чехларга қарши ўйинда ҳеч нарса қила олмади (0:2). Каталонлар клубида Депай икки мавсум ўтказади.\nТрансфер қиймати: 23 миллион евро\nАндре Силва «Лейпциг»да ўйнаб кета олиши ҳақида аниқ айтиш қийин, аммо немис клуби яхши трансфер амалга оширди. Ушбу португалиялик ўтган мавсумда Бундеслигада 28 гол уриб Левандовскидан кейинги иккинчи тўпурар бўлган, бу борада Эрлинг Ҳоландни (27 гол) ортда қолдирган, «Лейпциг» эса уни ҳозирги ўлчовлар бўйича анча арзон нархда - 23 миллион евро эвазига қўлга киритди. 25 ёшли ҳужумчи билан 5 йиллик шартнома имзоланган.\nТрансфер қиймати: 30 миллион евро\nДакуга баҳордаёқ топ-клублар эътибор қаратишни бошлаганди. Якунланган мавсумда у Австрия Бундеслигасини титратди: 28 ўйинда 27 гол уриб, катта фарқ билан лиганинг энг яхши тўпурари бўлди. Апрелда у 8 дақиқа ичида ҳет-трик қайд этганидан кейин унинг шуҳрати Европа бўйлаб ёйилди. Замбиялик футболчи Австрия чемпионати учун рекорд қийматдаги трансфер бўлди, у инглиз клуби билан беш йиллик шартномага имзо чеккан.\nҚаердан: «Манчестер Сити»\nАргентиналик ҳужумчи 10 йилини «Манчестер Сити»га бағишлади, клуб тарихидаги энг совриндор футболчи бўлди. Энди у «шаҳарликлар» сафини эркин агент мақомида тарк этди ва ўз дўсти Месси билан «Барселона»да ўйнайдиган бўлди. Mundo Deportivo нашри маълумотига кўра, Агуэронинг Каталониядаги йиллик маоши миқдори 6 млн евро бўлади, бу «Сити»дагидан бир неча баробар камроқ (унинг инглиз клубидаги маоши 23 млн евро эди). Унинг шартномасида 100 млн евро миқдорида бадал пули белгилаб қўйилган.


“O‘zLiDeP кутубхонаси” лойиҳаси: ҲАР БИР ИШИМИЗ АНИҚ НАТИЖА БЕРСИН — 21asr.uz\nO‘zLiDeP энг мўътабар, энг қадрли айём – мустақиллигимизнинг 26 йиллигини муносиб нишонлаш мақсадида бир қанча янги лойиҳаларни амалга оширмоқда. Диққатга сазовор жиҳати, улар ўз моҳият-эътибори билан аниқ натижаларга, Президентимиз илгари сураётган ғояларни ҳаётга татбиқ қилишда O‘zLiDeP иштирокини таъминлаш, аҳолини ўйлантираётган муаммолар ечимини топишга йўналтирилган. Мазкур лойиҳалардан бири “O‘zLiDeP кутубхонаси” лойиҳасидир. Унинг юзага келиши давлатимиз раҳбарининг партиямиз VIII съездида илгари сурган ғоялари билан бевосита боғлиқлигини таъкидлаш жоиз.\nСъезддаги маърузасида юртбошимиз: “Айни вақтда ёшларни китоб билан дўст бўлишига, аҳолининг китобхонлик савиясини янада оширишга алоҳида эътибор қаратиш лозим”лиги тўғрисидаги фикрни таъкидлаб, бу борадаги аниқ вазифаларни белгилаб берган эди.\nҚайд этиш керакки, бу борадаги ишларга масъул давлат ташкилотлари томонидан талай ишлар амалга оширилмоқда. Партия ҳам ўз аъзолари, фаоллари имкониятларини хайрли ишга сафарбар этиб, эзгу ишларга салмоқли ҳисса қўшишга интилаяпти. Тизимли саъй-ҳаракатлар натижасида шу кунга қадар партия ташаббуси билан республикамизнинг барча ҳудудларидаги қишлоқ ва маҳаллаларда 20 га яқин “O‘zLiDeP кутубхонаси” ташкил қилинди. Бундай зиё масканлари Тошкент шаҳри ҳамда Тошкент, Бухоро, Хоразм, Фарғона вилоятларининг бир қанча туманларидаги маҳаллаларда фаолият юритяпти.\nШу ўринда бир савол туғилиши мумкин. Хўш, партия ўз кутубхоналарини нега асосан маҳаллаларда ташкил этаяпти? Бундан қандай мақсад кўзланган? Айтиш керакки, бу ташаббус маҳаллалар аҳлини, айниқса, ёшларни китоб мутолаасига қизиқишини ошириш, уларда китобхонлик маданиятини шакллантириш, энг асосийси – аста-секин ушбу кутубхоналарни маҳалладаги уюшмаган ёшлар билан ишлайдиган марказга айлантиришдан иборатдир. Шу туфайли бўлса керак, аҳоли бундай амалий ташаббусни қўллаб-қувватлаб, уни теран хайрихоҳлик билан кутиб оляпти.\nБундай кутубхоналарни очиш айниқса Мустақиллик байрами арафасида янада фаоллашди. Уларнинг ҳар бири маҳалла аҳлига O‘zLiDePдан ўзига хос байрам туҳфаси бўлмоқда. Яқинда Шароф Рашидов туманидаги “Олмача” маҳалла фуқаролар йиғини ҳудудида навбатдаги “O‘zLiDeP кутубхонаси”нинг очилиши ҳам шу ерда яшовчи барча юртдошларимиз учун айни муддао бўлди. Айниқса, ёшлар бундан жуда қувонишди. Кутубхона 3 мингдан ортиқ китоб фонди билан ишга тушган бўлса, тез орада жами адабиётлар сони 5 мингга етказилиши мўлжалланяпти. Кутубхонанинг очилиш маросимида вилоятдаги ёзувчилар, шоирлар, партиямиз фаоллари, йигит-қизлар, тадбиркор ва фермерлар, маҳалла фаоллари иштирок этди.\n– O‘zLiDeP жуда хайрли ишга қўл урди, – дейди маҳалла фаоли Шодиёр Қўчқоров. – Истиқлол шодиёналари арафасида ташкил этилган ушбу кутубхона маҳалламиз аҳли, жумладан, ёшларимиз учун улкан туҳфа бўлди. Фарзандларимиз бу даргоҳга келиб, ўз билимларини бойитиб, бундан-да юксак чўққиларни эгаллашларига шубҳам йўқ. Сабаби, эзгуликка йўғрилган китоблар инсонларда ватанпарварлик, инсонпарварлик, миллий ифтихор, ахлоқий поклик каби энг нодир фазилатларни шакллантиради. Яхши тарбия топган фарзанд эса ўз юртига содиқ ва ота-онасига меҳрибон бўлади.\nКутубхонанинг очилиш маросимида иштирок этганлар китобларнинг хилма-хиллиги, 7 ёшдан 70 ёшгача бўлган инсонларнинг қизиқиш ва дунёқарашига мос келадиган китоб фонди шакллантирилганлигидан бениҳоя мамнун бўлишди. Шунингдек, маҳалла нуронийлари мазкур маънавий бойликни асраб-авайлаш, уни янада бойитиш барчанинг бирдек вазифаси эканлиги тўғрисида сўзладилар.\nТадбир давомида яна бир янгилик эълон қилинди. Фермер Шарофат ая Нориева ташаббуси ҳамда O‘zLiDeP шафелигида маҳалла ҳудудида келажагимиз соҳибларига қуёнчилик, паррандачилик, кулолчилик, тўқувчилик, қандолатчилик каби ҳунарларни ўргатувчи ўқув курси ҳамда тикувчилик цехи ташкил этилди. Эътиборлиси, ушбу ўқув курсида эҳтиёжманд оилалар фарзандлари бепул ўқитилади.\n– Маҳалламиз байрамона кайфиятда. O‘zLiDeP ташаббуси билан кутубхона, ўқув курси, тикув цехининг очилиши бизни ниҳоятда қувонтирди, – дейди цехга ишга қабул қилинган ёшлардан бири Мадина Нурматова. – Айниқса, мен каби анчадан буён иш излаб юрганлар шодлигининг чеки йўқ. Иш жойимиз маҳалланинг ўзида, маошимиз яхши. Бўш вақтимизда тенгдошларим билан китоб мутолаа қилиш учун ҳам шароит яратиб берилди. Бизларга марказдан асло қолишмайдиган мана шундай имкониятлар яратиб берилган экан, албатта, бу ишончни оқлашимиз керак. Маҳалламиз кўркига кўрк қўшган янги кутубхона биноси, ундаги катта китоб фонди китобсевар оилаларни кўпайтириш, ҳар бир хонадон ва маҳаллада, мўъжаз бўлса-да, кутубхона ташкил этиш учун саъй-ҳаракатларни бирлаштириш зарурлиги айтилди. Пировардида йиғилганлар ёшу қарини бирдек қувонтирган мана шундай маънавият масканларини қўшни маҳаллаларда ҳам барпо қилишга келишиб олдилар.\nКуни кеча Ўзбекистон Президенти Шавкат Мирзиёев Ватанимиз мустақиллигининг йигирма олти йиллигига бағишланган тантанали маросимдаги нутқида яна бир бор парламент ва фуқаролик жамиятининг муҳим институтлари бўлган сиёсий партиялар, жамоат ташкилотлари фаолиятини янги босқичга кўтариш хусусида тўхталиб ўтди. Давлатимиз раҳбари “...халқимиз ўз ҳаётидаги ижобий ўзгаришларни келажакда эмас, балки бугун кўришни, улардан бугун баҳраманд бўлишни истайди” дея алоҳида таъкидлаганликлари ҳам бежиз эмас.\nКуни кеча эса ана шундай кутубхоналардан яна бири Фарғона вилоятининг Риштон туманида фойдаланишга топширилди. Риштонликлар O‘zLiDePнинг бу ташаббусини истиқлолимиз тўйига муносиб совға сифатида қабул қилдилар.\nРиштон туманидаги Бешкапа қишлоқ фуқаролар йиғини ҳудудидаги кулолчилик музейи биносида ташкил этилган ушбу маърифат масканининг очилиш маросими байрам тадбирларига уланиб кетди. Ёшу қарини бирдек руҳлантирган мазкур ташаббус, айниқса, қишлоқ ёшларида катта қизиқиш уйғотди. Улар она тилимизга таржима қилинган жаҳон адабиётининг сара дурдоналари билан бойитилган кутубхона энди қишлоқ аҳлининг севимли гўшасига айланишидан мамнун эканликларини изҳор этишди.\nШу кунларда яна бир нечта “O‘zLiDeP кутубхоналари”нинг очилишига қизғин тайёргарлик кўрилмоқда.


Кластер — янги имконият ва самара - Халқ сўзи\nКластер — янги имконият ва самара\n08:44 05 Февраль 2021 Кластер\nСўнгги йилларда мамлакатимизда қишлоқ хўжалиги соҳасига кластерларни кенг татбиқ этиш орқали соҳада қатор ютуқларга эришилмоқда. Бу борада, албатта, қонуний асосларнинг яратилаётгани янада кўпроқ имкониятлар учун йўл очаётганини алоҳида таъкидлаш жоиз.\nХусусан, Ўзбекистон Республикаси Вазирлар Маҳкамасининг 2018 йил 25 январдаги ҳамда 2018 йил 28 февралдаги тегишли қарорларига мувофиқ, Андижон вилоятининг Қўрғонтепа туманида “Khantex Group” МЧЖ пахтачилик-тўқимачилик кластери ташкил этилди.\nТуман ҳокимининг қарорига асосан 2018 йилда кластер таркибига 858 гектар пахта етиштириш учун ер ажратилган. Ҳосилдорликни ошириш мақсадида ерга ишлов беришда ёндашувлар ўзгартирилган. Бунинг учун даставвал дунёнинг етакчи компанияларидан жами 396 дона трактор ва агрегатлар сотиб олинган. Юқори унумли тракторлар ғўза қатор орасига ишлов бериш, культивация қилиш, касаллик ва зараркунандаларга қарши курашиш ҳамда барча агротехник тадбирларни энг самарали йўл билан амалга оширади.\nМазкур замонавий техникалар билан чигитни қатор ораларига 76 см схема усули татбиқ этилди. Чигитни юқори аниқликда замонавий пневматик сеялкаларда экиш билан 70-80 килограмм ўрнига 35-40 килограммдан сарфлаш ҳисобига ҳар гектаридан 550,0-650,0 минг сўм иқтисод қилинди. Шунингдек, чигитни плёнка остига эмас, балки очиқ майдонларга экилиши ҳисобига ҳар гектаридан 850,0 минг сўмдан маблағ иқтисод қилишга эришилди.\nКластер усули татбиқ этилиши билан агротехник тадбирлар тўлиқ механизациялаштирилди. Янги турдаги минерал ўғитларни татбиқ этилиши ҳисобига эса фермер хўжаликлари ҳар гектарига физик ҳолда авваллари 700 – 800 килограммдан минерал ўғит сарфланган бўлса, эндиликда жаҳон тажрибасидан келиб чиқиб, янги усулда 250 – 300 килограммдан сувсиз аммиак сарфланди. Ушбу ўғитлаш усули пахта ҳосилдорлигини гектарига 40 центнергача ҳосил олиб унга сарфланадиган маблағларни 30% қисқартириш имконини берди.\nЕтиштирилган пахта ҳосилини махсус пахта териш комбайнларида қисқа муддатда арзон ва сифатли ҳолда йиғиб териб олиш ва юқоридаги харажатларни камайтириш ҳисобига етиштирилган пахта хом-ашёсини таннархини пасайтиришга эришилди.\nЯна бир ютуқли жиҳатни алоҳида эътироф этиш зарур. 2019 йилда Исроил давлатининг “NETAFIN” компанияси билан 81,0 гектар ер майдонида замонавий томчилатиб суғориш технологияси жорий қилинди ва ҳар гектар ер майдондан ўртача 61.2 центнердан жами 496.0 тонна пахта хом-ашёси етиштирилди.\nБугунги кунда кластер негизида АҚШнинг “Lummus” компаниясининг энг замонавий дастгоҳлар билан жиҳозланган “Khantex Cotton” МЧЖ пахта тозалаш корхонаси ташкил этилган. Туманда етиштирилган пахта хом ашёси 4 та пахта қабул қилиш масканларида сақланади ва пахта тозалаш заводида қайта ишланади.\nДастгоҳлар тежамкор, юқори ишлаб чиқариш қувватларига эга, энг асосий инновацион ечимлари ҳисобига пахта толаси тоза ва сифатли қайта ишланади. Корхона 2019 йил февраль ойида ишга туширилган ва ҳозирда 200 нафар фуқаролар иш билан таъминланган.\nАйни кунга келиб “Khantex Group” МЧЖ текстиль комплекси тўлиқ қуриб битказилди ва ишга туширилди. Ўрнатилган дастгоҳлар дунёнинг етакчи текстиль дастгоҳлари ишлаб чиқарувчиларининг энг сўнгги моделдаги, тежамкор, экологик дастгоҳлар бўлиб, корхонада улар фаолияти туфайли йилига 10,4 минг тонна пахта толаси тўлиқ қайта ишланиб, 9,4 минг тонна ип-калава, 2,1 минг тонна трикотаж мато, 4 миллион газламалар ва 10,0 миллион дона тайёр тикув трикотаж маҳсулотлар ишлаб чиқаришга эришилади. Корхона томонидан йилига 40 миллион доллардан зиёд маҳсулотлар экспортга йўналтирилади.\nПахтачилик-тўқимачилик кластери қошида ташкил этилган янги инновацияларни, илм-фан ютуқлари ва янгиликларини жорий этиш бўйича барча лаборатория асбоб – ускуналари билан жиҳозланган “Khantex innovatsion ilmiy-amaliy ishlab chiqarish markazi” қишлоқ хўжалигининг барча йўналишларида, жумладан пахтачилик ва ғаллачилик уруғчилигида кенг қамровли илмий ва амалий тадқиқотлар билан шуғулланиш учун янги инновацияларни, илм-фан ютуқлари ва янгиликларини жорий этиш бўйича фаолият юритмоқда.\nАграр ва сув хўжалиги масалалари


Президент Шавкат Мирзиёевнинг Халқаро мақом санъати анжуманининг очилиш маросимидаги нутқи - Халқ сўзи\n21:50 06 Сентябр 2018 Сиёсат\nШарқ мумтоз адабиёти, тасвирий санъати, илму маърифат, исломий қадриятлардан озиқланган мақом санъатига — ана шундай буюк маданий мерос ривожига ўзбек халқи ҳам муносиб ҳисса қўшгани билан биз ҳақли равишда фахрланамиз.\nБу шаҳар қадим-қадимдан улуғ аллома ва шоирлари, санъат ва маданият аҳли, қўлигул усталари, моҳир ҳунармандлари билан шуҳрат қозониб келади. Унинг бағридаги ноёб меъморий обидалар, нодир ёдгорликлар бу ҳақиқатни яққол тасдиқлайди.\nБуюк шоир ва мутафаккир Мир Алишер Навоий бобомизнинг айнан “наво”, яъни мусиқий оҳанг, деган сўзни ўзларига тахаллус қилиб, бутун дунёда шуҳрат топганини барчамиз яхши биламиз.\nХалқимиз бадиий тафаккурининг маҳсули бўлган “Шашмақом”, яъни олти мақомни, таъбир жоиз бўлса, олти азим дарёга қиёслаш мумкин. Бу дарёлар асрлар давомида жаҳон маданият уммонига қуйилиб, уни ҳар томонлама тўлдириб, бойитиб келмоқда. Шунинг учун ҳам бу муаззам мусиқий дурдона ЮНЕСКО томонидан жаҳон маданий мероси рўйхатига киритилгани чуқур маъно ва аҳамиятга эга, деб ўйлайман.


Қозоғистонда контрафакт маҳсулотлар импортчиларига нисбатан чоралар кучайтирилади\n11:54 / 25.11.2015\n24 ноябрь куни Қозоғистон бош вазирининг ўринбосари Бақитжон Сагинтаев саноат маҳсулотининг ноқонуний айланмасига қарши кураш бўйича идоралараро комиссия йиғилишини ўтказди. Бу ҳақда мамлакат бош вазири Карим Масимовнинг расмий сайти орқали хабар қилинди.\nЙиғилиш иштирокчилари Қозоғистонга Эрондан мувофиқлик сертификатисиз импорт қилинаётган цемент масаласини кўриб чиқишди. 2011 йил бошидан буён бундай цемент экспорти ҳажми 6 баробарга ошиб, 2014 йилда 241.15 минг тоннани ташкил қилди. Бу ҳолат қозоғистонлик ишлаб чиқарувчиларнинг маҳсулотлари рақобатбардошлигига жиддий таъсир ўтказади, натижада бутун мамлакатда цемент ишлаб чиқариши зарар кўриши мумкин.\nЙиғилиш якунларига кўра миллий иқтисодиёт вазирлигига инвестициялар ва ривожланиш вазирлиги билан ҳамкорликда Эрон цементи импорти ва реализацияси билан шуғулланаётган субъектларда ревизия ўтказиш топширилди. Сертификатлар ҳамда миллий қонунчилик талабларига монанд маркировкага эга бўлмаган товарларни истеъмолдан чиқариш, ҳуқуқбузарликка йўл қўйган тадбиркорларни жавобгарликка тортиш кўзда тутилмоқда.


Газета СБХ / 2019 год / № 33 / Амалий бухгалтерия\nКомпаниямиз 1.01.2019 йилдан умумбелгиланган солиқларни тўлайди, ҚҚС – 20%. Фаолият тури – экин маҳсулотларининг уруғларини улгуржи сотиш. 2017 йилда уруғликларни етказиб беришга импорт шартномасини туздик. Товар ўз вақтида етказиб берилди, лекин харидорларга сотиб бўлингандан кейин унинг сифатсизлиги маълум бўлди. Компания раҳбарияти товарни қайтариш – етказиб берувчига реэкспорт қилишга қарор қилди. Товарнинг қолдиқлари, шу жумладан ушбу контракт доирасида қолдиқлари бўйича ҚҚС ҳисобга киритилди.\nИлгари ТМЗ қолдиқлари бўйича ҳисобга киритилган ҚҚСни қандай қилиб ҳисобдан чиқариш мумкин?\n– Илгари эркин муомалага чиқариш (импорт) божхона режимига жойлаштирилган товарни реэкспорт божхона режимига жойлаштиришга айни бир вақтнинг ўзида қуйидаги талаблар ва шартларга риоя этилган тақдирда йўл қўйилади:\n● контракт (шартнома, келишув) шартлари бажарилмаган бўлса;\n● товар божхона ҳудудида ишлатилмаган ва таъмирланмаган бўлса, бундан товарни қайтаришга сабаб бўлган нуқсонларни ёки бошқа ҳолатларни аниқлаш учун товардан фойдаланиш зарур бўлган ҳоллар мустасно;\n● товар ўзгармаган ҳолатда турган бўлса, бундан унинг нуқсонлари аниқланган ҳоллар мустасно (БКнинг 33-моддаси).\nТовар реэкспортга расмийлаштирилганда товарнинг амалда реэкспорт қилинаётган қисмига нисбатан тўланган божхона божлари ва солиқлар суммаларини қайтариш айни бир вақтнинг ўзида қуйидаги шартларга риоя этилган тақдирда амалга оширилади:\n● товарнинг реэкспорти уни эркин муомалага чиқариш (импорт) божхона режимига жойлаштириш маълум қилинган кундан эътиборан 2 йил ичида амалга оширилаётган бўлса;\n● товар божхона ҳудудида ишлатилмаган бўлса (БКнинг 35-моддаси).\nСизнинг ҳолатингизда товар реэкспортга расмийлаштирилгандан кейин 2 йилдан ортиқ вақт ўтган. Сиз тўлаган божхона тўловларини, шу жумладан ҚҚС суммасини бюджетдан қайтариб бўлмайди. Шу туфайли улар корхонанинг харажатлари сифатида акс эттирилиши керак.\nСифатсиз товарнинг реэкспорти иқтисодий жиҳатдан фойдали бўлмаган тақдирда, корхонангиз уни бошқача тарзда тасарруф этиши мумкин.\nСифатсиз товарни утиллаштириш ва етказиб берувчига жарима санкцияларини қўллаш. Божхонада тўланган ҚҚС корхонанинг зарарларига киради, уни қуйидаги бухгалтерия проводкалари орқали ҳисобдан чиқариш лозим: Дт 9430-«Бошқа операцион харажатлар» – Кт 4410-«Бюджетга солиқлар ва бошқа мажбурий тўловлар бўйича бўнак тўловлари (турлари бўйича)». Илгари ҳисобга олинган ҚҚС нормалардан ортиқча моддий ресурслар бўйича йўқотишлар ва бузилишлар бўлган ҳолларда ҳисобга олишдан чиқариб ташланиши керак (Солиқ кодексининг 220-моддаси).\nСифатсиз товарни қуйидаги пасайтирилган нархлар бўйича сотиш:\n● божхона қийматига тенг. Бунда илгари ҳисобга олинган ҚҚСга тузатиш киритиш керак бўлмайди;\n● божхона қийматидан паст. Бунда илгари ҳисобга олинган ҚҚСга тузатиш киритиш керак бўлмайди, лекин бюджетга тўлаш учун фарққа қўшимча ҚҚС ҳисоблашга тўғри келади.\nИлгари ҳисобга олинган ҚҚСни қуйидаги бухгалтерия проводкаси билан ҳисобдан чиқариш мумкин: Дт 9430 – Кт 4410.


ТОШПУЛАТ РАХМАТУЛЛАЕВ СОГДИАНА: Самарқандлик пенсионер нега газ идораси ходимига ўқ узди?\nДастлаб “Озодлик” радиоси веб-сайтидаги “Самарқандлик пенсионер газ қарзини сўраб келган мулозимга ўқ узди” мақоласида йўл қўйилган айрим ноаниқликлар ҳақида сўз юритсак.\nВоқеа мақолада айтилганидек 13 апрелда эмас, 12 апрелда содир бўлган. Пенсионер Аҳмад аканинг ёши 62да эмас, июнь ойида у 61га киради. Унинг ўғли Акбар Козимов мақолада яна бир қанча хатоликлар мавжудлигига диққатимизни тортди. Жумладан, у отасининг ИИВ академиясида ўқиганлиги, милицияда ишлаб, у ердан қувилганлиги ҳақида мақолада келтирилган даъволар ҳақиқатга яқин эмаслигини таъкидлади. Акбарнинг сўзларига қараганда, отаси ички ишлар тизимига умуман яқинлашмаган. “Дадам авваллари қассобчилик билан шуғулланган, сўнгра кўп йиллар давомида Жомбой дон маҳсулотлари комбинатита ишлаб, шу ердан пенсияга чиққан”, – дейди у.\nМаҳалла поспони Муҳаммадали Солиевнинг фикрича, “Озодлик” мухбирига ахборот берган шахс адашган бўлса керак. “Қўшни маҳаллада худди Акбарнинг отасининг исми ва фамилиясига ўхшаш собиқ милиция ходими яшайди. У киши ҳозир пенсияда. Балки шу киши билан адаштиргандир”, – деди маҳалла посбони.\nШундан сўнг текширувчилар новвойхонадаги ҳолат билан танишиш мақсадида у ерда ўрнатилган газ ҳисоблаш асбобини кўздан кечиришади. Бир ой олдин ўрнатилган электрон газ ҳисоблаш асбоби 8 минг м3 миқдорида газ истеъмол қилинганлигини кўрсатган. Бир ойда шунча газ сарф қилинган бўлса, ундан олдинги даврларда қанча истеъмол қилинган ва қанча пул тўланганлигини аниқлаш мақсадида И.Зиёдуллаев эски газ ҳисоблаш асбоби ва тўлов ҳужжатларини кўрсатишни сўрайди. Шунда хонадон соҳиби “нимани кўрасан”, деб ҳудуд раҳбариниг бўйнига уриб, югурганича уйига кириб кетади. Бироздан сўнг у ов милтиғини олиб чиқиб, И.Зиёдуллаевга ўқталиб, тепкини босади. Ўқ унинг иш кийимини тешиб ўтиб кетади. Жаҳл отига миниб олган пенсионер иккинчи марта тепкини босаётганида Мансуров ва Мелиев милтиққа ташланиб, унинг учини баланд кўтаришади ва милтиқ осмонга қараб отилади.\nБу воқеа Аҳмад аканинг ўғли Акбар Козимов кўз ўнгида бўлиб ўтганлиги сабабли у ҳаммасини кўрган. У воқеа айнан шундай содир бўлганлигини тасдиқлади. Унинг сўзларини розилигини олганимдан сўнг диктофонга ёзиб олдим. У отаси ва И.Зиёдуллаев ёки назоратчилар орасида жанжалга сабаб бўладиган бошқа ҳолат юз бермаганлигини уқтирди. “Озодлик” веб-сайтидаги мақолада ёзилган 15 миллион сўмлик қарз тўғрисида сўзлар ҳам бўлмаганлигини қайд этиб ўтди. Акбар Козимов, шунингдек, мақолада “газни кесиб кетган” ва “қарз ундирувчилар новвой ҳамиятига тегадиган гап қилишган” дейилганлиги ҳақиқатга тўғри келмаслигини таъкидлади.\nУнинг уқтиришича, ўқ унинг ишчи кийимини тешиб ўтган, чўнтагидаги сигарет ва зажигалкани чил-парчин қилиб юборган. У агар гавдасини озгина ёнга олмаганида, 70 сантиметрдан отилган милтиқнинг ўқи қандай оқибатларга олиб келишини тасаввур қилиш қийин эмас.\nАвтор: Тошпулат Рахматуллаев на 15:57


Қирғизистонда аҳолини рўйхатга олиш бошланди\n25 март куни Қирғизистонда аҳолини рўйхатга олиш кампанияси бошланди. У 3 апрелга қадар давом этади ва биринчи марта электрон форматда ўтказилади. Республиканинг чекка ҳудудларида аҳолини рўйхатга олиш 23 апрелдан 2 майга қадар ўтказилади.\nСайлов кампанияси бошланиши муносабати билан Президент Садир Жапаров Қирғизистон халқига мурожаат йўллаб, унда фуқароларни аҳоли ва уй-жой фондини рўйхатга олишда фаол иштирок этишга чақирди.\n– Ана шу маълумотлар асосида мамлакатнинг ривожланиш йўналиши, унинг келажаги ҳам белгиланди. Бу муҳим маълумотлар Қирғизистон Республикасининг инсон салоҳияти ҳақида реал тасаввур беради», — деди президент.\nЖапаровнинг ўзи ҳам аҳолини рўйхатга олишда қатнашиб, сўровномага жавоб берди.\nАввалроқ аҳолини рўйхатга олиш ишларига 28 минг нафар вақтинчалик ходим жалб қилингани хабар қилинганди.\nАҳоли ва уй-жойларни рўйхатга олиш дастлаб 2020 йил 23 мартдан 1 апрелгача ўтказилиши режалаштирилган эди, аммо ковид туфайли кампания икки марта қолдирилди. Қирғизистон Республикаси аҳолисини рўйхатга олиш охирги марта 2009 йилда ўтказилган. Ўшанда мамлакат аҳолиси 5,3 миллион киши эди.


15/Июль/2021 Марказий Осиё\nТожикистон Президенти Эмомали Раҳмон: Йигирма йиллик фаолияти давомида ШҲТ халқаро сиёсат соҳасида таъсирчан ташкилот сифатида эътироф этилди\nТОШКEНТ, 15 июль. /"Дунё" АА/. Жорий йил Шанхай ҳамкорлик ташкилоти (ШҲТ) ташкил этилганига 20 йил тўлди. 2001 йил 15 июнь куни Қозоғистон, Хитой, Қирғизистон, Россия, Тожикистон ва Ўзбекистон раҳбарларининг учрашувида ШҲТни ташкил этиш тўғрисидаги декларация имзоланган.\n"Дунё" АА Тожикистон Президенти, Шанхай ҳамкорлик ташкилоти Давлат раҳбарлари кенгашининг амалдаги раиси Эмомали Раҳмоннинг ташкилот юблейига бағишланган мақоласини чоп этмоқда.\nШҲТнинг 20 йиллиги: тинчлик ва фаровонлик учун ҳамкорлик\nТожикистон Республикаси давлат мустақиллигининг илк кунлариданоқ «очиқ эшиклар», тинчликпарварлик ва беғараз сиёсат усулига таянган ҳолда, жаҳоннинг кўплаб мамлакатлари билан тенг ҳуқуқлилик ва ўзаро самарали дўстона ҳамкорлик муносабатларини ҳамда уларнинг баъзилари билан стратегик шериклик алоқаларини ўрнатиб, кейинчалик уларни мустаҳкамлади. Тожикистон Республикасининг халқаро стратегиясида Марказий Осиё давлатлари билан қардошлик сиёсати ва кўп қиррали ҳамкорлик муҳим йўналишлардан бири саналади. Мамлакат чегаралари атрофида ишонч ва хавфсизлик муҳитини яратиш ушбу сиёсатнинг асосий мақсадларидан биридир.\nШунинг бараварида, давлатимизнинг ташқи сиёсати тегишли халқаро ва минтақавий ташкилотларда мамлакатнинг кенг ва таъсирчан иштирокини таъминлашга қаратилган. Шу сиёсатни татбиқ этиш орқали Тожикистон тинчлик ва хавфсизлик таъминланишида, яратувчан халқаро ҳамкорлик ва конструктив диалогларда ўзининг муносиб ҳиссасини қўшиб, шунингдек, Тожикистоннинг устувор тараққиёти таъминланиши ва унинг давлатлараро ўрнини мустаҳкамлаш учун халқаро ва минтақавий ташкилотлар имкониятидан фойдаланади.\nБу йил Тожикистон Республикаси давлат мустақиллигининг 30 йиллигини нишонлайди. Тарих нуқтаи назаридан қисқа бўлган ушбу фурсатда республикамиз дунёнинг 179 та давлати билан тўлиқ дипломатик алоқалар ўрнатиб, халқаро ва минтақавий аҳамиятга эга нуфузли ташкилотларнинг фаол аъзосига айланди.\nТожикистон Республикаси жаҳон ҳамжамияти билан халқаро ва минтақавий ташкилотлар доирасида шериклик муносабатларини йўлга қўйиб, Бирлашган Миллатлар Ташкилоти ва унинг ихтисослашган муассасалари, Шанхай Ҳамкорлик Ташкилоти, Коллектив Хавфсизлик Шартномаси Ташкилоти, Европада хавфсизлик ва ҳамкорлик ташкилоти, Иқтисодий Ҳамкорлик Ташкилоти ва Ислом Ҳамкорлик Ташкилоти, шу билан бирга, тараққиёт шериклари, молиявий халқаро ва минтақавий ташкилотлар билан ҳамкорликни мустаҳкамлади.\nМаълумки, Тожикистон Республикаси кўп қиррали дипломатия соҳасида Шанхай Ҳамкорлик Ташкилоти доирасидаги самарали ҳамкорликни ривожлантиришга алоҳида эътибор қаратади. Тожикистон Республикаси ташқи сиёсатида амал қилувчи ҳозирги концепциясида қуйидагича таъкидлангани бежиз эмас: «Тожикистон Республикасининг ШҲТдаги фаол иштирокидан мақсад: ташкилотнинг аъзо ва кузатувчи давлатлари ўртасида яхши қўшничилик муносабатлари, ишончлилик ва дўстона алоқаларни мустаҳкамлаш, шунингдек, минтақада тинчлик-тотувлик ҳамда устувор иқтисодий ривожланишни таъминлашдан иборат».\nШу боисдан, Тожикистон Республикаси мазкур ташкилот доирасидаги ўз фаолиятининг муҳим йўналишларини фақат хавфсизлик ва иқтисодий ҳамкорлик соҳасида эмас, балки маданий-гуманитар соҳаларидаги кўп томонлама ҳамкорликларини равнақ топшириш ҳамда мустаҳкамлашда ҳам кўради.\nТожикистон, шунингдек, ташкилотдаги кузатувчи давлатларнинг ШҲТ доирасида бугунги куннинг хавф-хатарлари ва таҳдидларига қарши кураш соҳасига жалб этилиши тарафдордир.\nҚайд этиш жоизки, бу йил таъсис этилганлигининг йигирма йиллигини нишонлайдиган ШҲТ ўз фаолиятининг дастлабки кунларидан фақат минтақадаги эмас, балки ер юзидаги халқаро фаол ташкилот ва нуфузли орган эканини тасдиқлади.\nЎзининг йигирма йиллик тарихи давомида ШҲТ янги турдаги нуфузли халқаро ташкилотлардан бирига, мислсиз минтақавий тизимга айланиб, долзарб глобал муаммоларни бартараф этишда неча маротаба ўзининг умуминсонийлик хусусиятга эгалигини исботлади. Глобаллашув даври воқеа-ҳодисалари жараёни шуни кўрсатдики, ҳеч бир давлат ёлғиз ўзи куннинг хавф-хатар ва таҳдидларига қарши самарали кураш олиб боролмайди. Шу шароитда фақатгина барча давлатларнинг мувофиқлаштирилган ташаббуслари ва муштарак саъй-ҳаракатлари таъсирчан кучга эга.\nХалқда “дўстнинг қадри бошга кулфат тушганда билинади”, деган нақл бор. COVID-19 пандемияси тарқалиши шиддатлашган шароитда ШҲТга аъзо давлатлар ўзаро боғлиқ эканлигини англаб, кўплаб муаммоларни ҳал этишда бир-бирини қўллаб-қувватлади. Жаҳон ҳамжамияти яна бир бор ташкилот таркибидаги мамлакатлар «Шанхай руҳи» қадрияти ва усулига содиқлигига ишонди.\nШҲТ бугунги тараққиёт босқичига эришиш ҳамда қудратли халқаро ташкилот сифатида вужудга келиши учун шаклланишнинг узоқ жараёнини бошдан кечирди. Бу каби ташкилотни таъсис этиш учун самарали ва ҳар томонлама ҳамкорликнинг даврини бошдан ўтказиши зарур эди.\nХалқаро вазият ривожланиши ва ўтган асрнинг тўқсонинчи йиллари охирида минтақадаги хавфсизлик таҳдидлари шиддат билан ошганлиги сабабли, «Шанхай бешлиги»га аъзо давлатлар қаршисида масъулиятли қарор қабул қилиш зарурати вужудга келди. Кун сайин ортиб бораётган янгидан-янги таҳдид ва хатарларга қарши курашнинг муҳим воситаларидан бири сифатида такомиллаштирилган янги ташкилот ташкил қилиш учун келишувга эришиш даркор эди.\nИшларнинг воқеий ҳолатини инобатга олган ҳолда, давлат раҳбарлари «Шанхай бешлиги» асосида Хитой, Россия ва Марказий Осиёнинг ҳамма давлатларини ягона минтақавий ташкилотда бирлаштириб турувчи мукаммал ташкилот таъсис этиш асосларини шакллантиришга доир ташаббус кўрсатишга қарор қилди.\nОлдинга қўйилган вазифалардан қатъий назар, кўплаб маслаҳат ишларини олиб бориш учун ҳукуматлараро қўшма комиссия ташкил этилди.\n1999 йил 25 август куни Бишкекда «Шанхай бешлиги»нинг тўртинчи йиғилиши ўтказилди. Учрашувда давлат раҳбарларининг бешинчи йиғилишининг ўтказувчи ташаббускори сифатида Тожикистон тайинланди.\n«Шанхай бешлиги»даги Тожикистон Республикаси раислиги 1999 йилнинг сентябрь ойидан 2000 йилнинг июлигача давом этди.\nЎз раислигимиз даврида «Шанхай бешлиги»нинг навбатдаги саммитини ўтказиш учун анча ташкилий ишларни амалга оширдик ҳамда Ўзбекистон Республикаси раҳбарияти учрашувга таклиф этилди.\n2000 йил 5 июль куни Душанбе шаҳрида бўлиб ўтган «Шанхай бешлиги» давлат раҳбарларининг мулоқоти ўзига хос аҳамиятга эга тарихий воқеага айланди. Душанбеда «Шанхай бешлиги»га «Шанхай форуми» номи берилди. Айнан Душанбеда қабул қилинган ушбу қарор ШҲТ таъсис этилишига замин яратди.\nШу тартибда, «Шанхай бешлиги»ни айни пайтда Шанхай Ҳамкорлик Ташкилоти номи билан машҳур бўлган халқаро минтақавий ташкилотга ўзгартиш тўғрисидаги таклиф Тожикистонда ўртага ташланди. 2000 йилдаги Душанбе декларациясида келгусидаги нуфузли минтақавий ташкилот - бугун жаҳоннинг сиёсий воқеаларида ўзининг алоҳида ўрнига эга бўлган ШҲТ мақсадларининг асосий ғоялари, вазифалари ва фаолиятининг муҳим йўналишлари кўрсатилган эди.\nКейинчалик, 2001 йил 15 июнь куни Шанхай шаҳрида давлат бошлиқларининг саммити ўтказилди ҳамда унда Ўзбекистон Республикасини «Шанхай бешлиги»га қўшиш тўғрисидаги қўшма декларация қабул қилиниб, «Шанхай бешлиги» доирасида ўзлаштирилган тажриба асосида ШҲТни таъсис этиш тўғрисидаги расмий ҳужжат имзоланди.\nИнсоният янги асрга қадам ташлаши билан дунё янги қудратли халқаро тузилма вужудга келганлиги гувоҳи бўлди.\nШҲТнинг шаклланиши ва ривожланишидаги муҳим ташаббуслардан бири 2005 йилдаги Давлат раҳбарлари кенгаши мажлиси бўлди: унда Осиёнинг учта йирик давлати – Ҳиндистон, Эрон ва Покистонга кузатувчи мақомини бериш борасидаги тажрибавий қарор қабул қилинди. Бундан олдинроқ, 2004 йилда шу каби мақом Мўғулистонга ҳам берилган эди. Ташкилотнинг географик жиҳатдан кенгайиши кузатила бошланди ҳамда бу унинг халқаро даражада юксалишига имкон яратди.\nКейинчалик, 2007 йилда ШҲТ давлатлари ўртасида узоқ муддатли қўшничилик, дўстлик ва ҳамкорлик тўғрисидаги келишув имзоланди.\n2009 йил Шри-Ланка ва Беларусга диалоглар бўйича шерик мақомини бериш тўғрисида қарор қабул қилинди.\n2012 йилда ШҲТ давлатлари раҳбарлари узоқ муддатли тинчлик ва умумий фаровонлик минтақасини барпо этиш бўйича декларацияга имзо чекди. Ўша йилнинг ўзида Афғонистон ШҲТда кузатувчи мақомини олган бўлса, Туркия диалогик шерикка айланди.\n2014 йил Ҳиндистон ва Покистон ШҲТга аъзо бўлиш учун расмий равишда мурожаат қилди. Бу ҳолат 2013-2014 йилларда Тожикистоннинг ШҲТга раислик қиладиган даврига тўғри келди. Айнан шу давр ШҲТга аъзо давлат мақомини бериш масаласини кўриб чиқиш тартибига янги туртки берди. Душанбе шаҳрида бўлиб ўтган ташкилотга аъзо давлатлар бошлиқларининг саммити ШҲТга аъзо мамлакат мақомини бериш тартибининг ҳуқуқий асосларини ишлаб чиқиш учун мустаҳкам пойдевор яратди. Ушбу тартиб аъзо давлатлар раҳбарларининг навбатдаги саммитида қўшимча муҳокама қилинди ва тасдиқланди.\n2015 йилда ШҲТ давлатлари бошлиқлари Ҳиндистон ва Покистонни ташкилотга аъзоликка қабул қилиш тартибини бошлаш тўғрисида қарорни тасдиқлади, шунингдек, Беларусга ШҲТда кузатувчи давлат мақомини бериш, Арманистон, Камбожа, Непал ва Озарбайжонга диалогик шерик мақомини бериш тўғрисидаги қарорлар имзоланди. Шундай қилиб, ШҲТ қисқа вақт ичида минтақавий ташкилотдан йирик халқаро ташкилотга айланди. Ташкилотнинг атиги йигирма йил мобайнида ҳам тузилмаси, ҳам фаолияти доирасидаги бундай жадал кенгайиши ШҲТ мақсадлари ва эзгу ниятларини белгилашда аниқликдан далолат беради.\n2017 йил июнь ойида Остона шаҳрида бўлиб ўтган Шанхай Ҳамкорлик Ташкилотининг саммитида ушбу жараён ўзининг дастлабки натижаларини кўрсатди. Минтақадаги икки йирик давлат – Ҳиндистон ва Покистон ташкилотга аъзо мамлакат мақомини олди.\nЭслатиб ўтиш лозимки, аксарият мутахассисларнинг адолатли фикрига кўра, замонавий дунёда бундай ташкилотлар халқаро муаммоларни ҳал қилишни енгиллаштириш учун давлатлараро алоқанинг асосий ташаббускорларидан ҳисобланади. ШҲТ ташкил топган даврданоқ замонавий дунё воқелиги талабига жавоб берадиган тузилмалар яратилди. Масалан, томонларнинг ўзаро келишуви асосида 2004 йил январь ойидан буён фаолият юритиб келаётган ШҲТ Котибияти ва ШҲТ Минтақавий аксилтеррор тузилмаси (МАТТ) Ижроия қўмитаси доимий орган ёки тузилма, дея белгиланди. ШҲТ Котибиятининг бош қароргоҳи Пекин шаҳрида ва ШҲТ МАТТ Ижроия қўмитаси бош қароргоҳи Тошкент шаҳрида жойлашган.\nУмуман олганда, ШҲТни ташкил этишнинг умумий шартлари ва унинг ривожлантиришнинг барча босқичларини таҳлил қилиб, шуни айтиш зарурки, ташкилотнинг Евроосиё муҳитида пайдо бўлиши учун кўпгина сиёсий, тарихий ва иқтисодий омиллар сабаб бўлди ва уларнинг энг муҳимлари қуйидагилардир:\n- халқаро муносабатларда икки қутбли тизимнинг завол топиши;\n- собиқ СССРнинг қулаши натижасида янги дунё тартибининг шаклланиши;\n- терроризм, экстремизм ва сепаратизм каби янги таҳдид ва хавф-хатарлар ортиши;\n- «Шанхай бешлиги» доирасида минтақа мамлакатлари ўртасида шаклланган муносабатлар тажрибасини ҳисобга олган ҳолда, биргаликда ривожланиш истагида бўлган адолатли дунё тизимини татбиқ этиш;\n- мамлакатларнинг минтақавий интеграциясини кучайтирадиган янги самарали механизмларни биргаликда излаб топиш;\n- хавфсизликни таъминлаш, иқтисодий ҳамкорлик ва барча соҳалардаги ҳамкорликлар устувор йўналишлар бўлган минтақавий ҳамкорликнинг янги усулини шакллантириш.\nДарҳақиқат, ШҲТ ташкил топган йилларда дунёда муҳим ўзгаришлар юз берди, бу жаҳон сиёсати мазмуни ва йўналишларини бутунлай ўзгартирди. Шу сабабли, ушбу ташкилотни таъсис этиш ташаббускори бўлган давлатларни янги замон ҳақиқатлари, тез ўзгарувчан шароитга мослаштириб, ташкилот учун жаҳоннинг сиёсий майдонида муносиб ўрин топишига ундади. Замонавий шароит янги таъсис этилган халқаро ва минтақавий ташкилот – ШҲТдан ҳам ўзгача тарзда ишлашни, долзарб минтақавий масалаларга ечим топишда ўзининг муносиб ҳиссасини қўшишни тақозо этди.\nМасала қуйидагича кўндаланг қўйилган эди: ташкилотга аъзо давлатларнинг манфаатини қондириш, қийин халқаро шароитда савдо-иқтисодий ва маданий-гуманитар интеграцияни йўлга қўшиш учун куч ва қобилиятга эга бўлиши шарт.\nШҲТнинг кейинги фаолияти шуни кўрсатдики, ташкилот, нафақат, ушбу масалаларни бартараф этишни муваффақиятли бошлади, балки халқаро сиёсий майдонда мустаҳкам ўринга эга тузилмага айланди.\nШҲТ фаолияти фақат сиёсий масалаларга эмас, балки иқтисодий алоқаларга йўналтирилгани муҳимдир, яъни унинг фаолияти марказлаштирилгандир. Ташкилот доирасида аъзо давлатлар ўртасида узоқ муддатли иқтисодий ҳамкорликлар режалари қабул қилинди. Режаларнинг мақсади ташкилотга аъзо барча давлатлар ўртасида мол, хизмат ва технологияларнинг эркин айланишига кўмаклашишдан иборат. Мамлакатларнинг жиноятчиликка қарши курашиш, маданият ва маориф, илм ва инновацион технологиялар, шунингдек, соғлиқни сақлаш, агросаноат комплекси соҳаларидаги ўзаро ҳамкорликлари кун сайин кучайиб бормоқда.\nШҲТнинг йигирма йиллик фаолияти ушбу ташкилот долзарб минтақавий ва халқаро муаммоларни муҳокама қилиш ва ҳал этиш учун муносиб ва таъсирчан тузилма эканини тасдиқлайди.\nШунинг учун, Тожикистон ташкилот фаолиятида, жумладан, ШҲТ аъзо давлатларининг кўп томонлама савдо-иқтисодий ҳамкорлик дастурида фаол қатнашиб, турли лойиҳалар татбиқ этилишида ва бошқа соҳаларда ҳамкорлик қилади.\nЙигирма йиллик фаолияти ШҲТ давомида халқаро сиёсат соҳасида таъсирчан ташкилот сифатида эътироф этилди ҳамда тез суръатларда ривожланиб бораётган жаҳонда катта эътиборни қўлга киритди. ШҲТнинг БМТ Бош Ассамблеясида кузатувчи сифатида эътироф этилиши, Мустақил Давлатлар Ҳамдўстлиги ва АСЕАН билан самарали ҳамкорликни йўлга қўйиши ташкилотнинг дунё сиёсатидаги нуфузи тобора ошиб бораётганидан далолат беради.\nБошқа томондан, ШҲТнинг кейинги ривожланиши ва кенгайиши кўплаб минтақавий ва халқаро омилларга боғлиқ. Булар, аввало, жаҳондаги геосиёсий вазият, минтақавий хавфсизлик масалаларидаги ҳамкорлик ва савдо-иқтисодий алоқаларни равнақ топтиришдир.\nТаъкидлаш жоизки, Тожикистон Республикасининг ШҲТ муассисларидан бири сифатида ушбу ташкилотнинг шакллантириш ва ривожлантиришдаги ўрни алоҳида аҳамият касб этади.\nТожикистон 2008 ва 2014 йиллар Давлат раҳбарлари кенгаши раислигини ҳамда 2006, 2010 ва 2018 йиллар ШҲТга аъзо мамлакатлар Ҳукумат раҳбарлари кенгаши раислигини ўз зиммасига олди.\nБиз ўз фаолиятимизни ташкилот доирасида кенгайтириб, унинг аъзолари билан алоқаларимизни яна ҳам мустаҳкамлаймиз, ШҲТ доирасида замонавий кўринишдаги хавф-хатарлар, айниқса, терроризм, экстремизм, наркотик моддаларнинг ноқонуний айланиши ва бошқа трансмиллий уюшган жиноятчиликларга қарши кураш йўналишдаги муштарак фаолиятимизни давом эттирамиз.\nТожикистон ШҲТга аъзо давлатлар, нафақат, қўшничилик анъаналарини сақлаб қолиши, балки мавжуд ёки пайдо бўлаётган ижтимоий-иқтисодий характердаги муаммоларни ҳал қилишнинг янги мақбул йўлларини топишлари зарур, деб ҳисоблайди.\nҲозирги кунга қадар мамлакатларимиз айтиб ўтилган барча соҳаларда ижобий натижаларга эришган, аммо тез ўзгарувчан жаҳонда бу билан чекланиб қолмасдан, балки янада олдинга интилишимиз ҳамда сиёсий, иқтисодий ва ижтимоий хусусиятга эга долзарб муаммоларни биргаликда ҳал қилишимиз даркор. Ҳаммамиз бирдамликда минтақадаги хавфсизликни таъминлаш ва дунё мамлакатлари аҳолисини фаровон яшашлари учун ҳаракат қилишимиз зарур.\n2020 йил ташкилотга раислик Россия Федерациясидан Тожикистон Республикасига ўтди. Шунингдек, ШҲТ давлатлари бошлиқларининг юбилей саммити 2021 йил 16-17 сентябрь кунлари Душанбе шаҳрида ўтказилади. Бунинг рамзий маъноси бор, чунки ШҲТни таъсис этиш тўғрисидаги қарор, айнан, мамлакатимиз пойтахтида қабул қилинган эди.\nИшончимиз комилки, ШҲТ ўзининг юбилейини нишонлагандан кейин ҳам фаол тузилма, таъсирчан платформа сифатида фикрлар алмашуви, умумий позицияни шакллантириш ҳамда турли нуқтаи назарлар мувофиқлиги йўлида фаолиятини давом эттиради, ўз сиёсатини замон талабларига мос равишда такомиллаштиради.\nШҲТ фаолияти давлатимиз ташқи сиёсати стратегиясининг асосий тамойилларига тўлиқ мос келади. Биз унинг тинчлик ва хавфсизликни мустаҳкамлаш, савдо-иқтисодий ва маданий-гуманитар алоқаларни кенгайтиришнинг муҳим вазифаларини ҳал қилишдаги ролини янада кучайтирилишдан манфаатдормиз.\nХулоса ўрнида шуни қайд этишни истардимки, ШҲТ ташкил топган кунидан бошлаб адолатли халқаро муносабатларни ўрнатишга ҳаракат қилади. Шанхай Ҳамкорлик Ташкилотининг халқаро алоқалардаги оғир даврга тўғри келган йигирма йиллик фаолияти шуни кўрсатдики, ташкилот халқаро сиёсат майдонида ҳақиқий кучга эга.\nШҲТга аъзо давлатлар сиёсат, иқтисодиёт ва хавфсизлик масалаларини ҳал қилишда юқори даражадаги ҳамкорлик ва ишончга эришди. Ҳар йили турли даражадаги учрашувлар нафақат долзарб муаммоларни ўз вақтида бартараф этиш имкониятини беради, балки тез ўзгарувчан дунёда тезкор равишда зарур чоралар кўришни тақозо этади. Буларнинг барчаси шуни кўрсатадики, давлатимиз таъсис этилишида фаоллик билан қатнашган Шанхай Ҳамкорлик Ташкилоти минтақавий ва халқаро аҳамиятга эга келажаги порлоқ тузилма ҳисобланади.\nТожикистон Республикаси Президенти,\nШанхай ҳамкорлик ташкилоти Давлат раҳбарлари\nкенгашининг 2021 йилдаги раиси.\nҚирғизистон Бош вазири пойтахтимиздаги «...\nҚирғизистон Бош вазири Улуғбек Марипов Ўзбекистон Бош вазири Абдулла Арипов ҳамроҳлигида п...\nЎзбекистон делегацияси Душанбеда Аҳмад Д...\nКеча Марказий Осиё халқаро институти (МОХИ) директори Анвар Носиров бошчилигидаги делегаци...\nТуркманистондан муносабат: «Бобурнома» н...\nКеча Ашхободда буюк ўзбек шоири, мутафаккир ва давлат арбоби Заҳириддин Муҳаммад Бобур тав...


“МХХ ҳақидаги гапириш мумкин бўлмаган гаплар”га келган муносабат\nБош мақола, МХХ ҳақидаги гапириш мумкин бўлмаган гаплар | 02/24/2017 12:56 PM 25977 марта ўқилди\nИсмат ака бу маколангизни укиб хафта утиб изох килишга киришдим.\nМенимча мамлакат бу ахволга келишига факатгина МХХ айбдор эмас. МХХ Ислом Каримов шайкасини кабих ишларида 25 йил куроли булиб келди.\nКончаловскийни бир гапи бор эди: ” В Государстве где утеряны понятия греха и стыда, порядок можно поддерживать только полицейским режимом и насилием”.\nМХХ бунчалик булиб кетишига факатгина биринчи галда Ислом Каримов айбдор. Уятни билмасдан хар хил йуллар билан уз кизлари ва куёвларига Узбекистонда хохлаган ишини килишига йул куйиб келди.\nВа бу расволикни курган атрофидаги шотирлари билган ишини килиб, улардан фойдаланиб келишди.\nЛекин асосий гап узбек халкини маърифати ва мафкурасида. Интернетда-Ютуб, Инстаграм, Одноклассникларда биз узбеклар килаётган расвогарчилик, фахш, хар хил приколлар ва бошка канча расво нарсалар тикилиб ётипти.\nЖиддий видеоларни факат ТВ даги курсатувларни Ютубга жойлаштиришяпти. Биз одамларимизни жиддий нарсаларга эътибор беришини уйлашимиз керак.\nТадбиркорликда, тарбияда, дехкончилик, товук еки мол бокишда, боринки кундалик хаётимиздаги вокеалардан бир биримиз билан тажриба алмашиб ёшларни, урта ёшдаги одамларимизни онгини узгартиришимиз керак.\nХозир хамма уррасига янги президентдан улкан узгаришларни кутаяпмиз. Лекин Президент аслида соатсозга ухшаган одам булиш керак ва бу механизм яхши ишлаши учун кулига нозик асбобларни олиши керак.\nЛом, кирка ёки кувалда билан соатни тузатиб ёки юргизиб булмайди. Давлат системасидаги механизмларини бир бирига боглаб, уни ишлашига эришиш осон иш эмас.\nБунинг учун йиллар давомида тугри, халол ишлаш керак ва шундай механизмчалани олиб келиб алмаштириш керак.\nЯна бир бор маколангиз учун рахмат.\nЛекин гап факат МХХда эмас.\nСизга ҳурмат билан: Абдували,\n02/12/2017 at 12:25 AM (Edit)\nМХХ ва унинг кирдикорлари тўғрисида Абдували ака билдирган фикрларда ҳам жон бор.\nЧорак аср давомида мамлакатни чирмовуқ каби ўраб олган қора тўрда хеч ким фақат МХХ айбдор деган фикрни олға сураётгани йўқ.\nМХХ сохасида ҳам ўз хизмат вазифасини сидқидилдан бажариб келаётган,Ватанга ва ҳалқига заррача хиёнат қилмаган ва керак бўлса ҳар қандай вазиятда Ватан ва ҳалқ химоясига кўксини қалқон қиладиган юзлаб эмас балким минглаб ходимлар борлигига биз ишонамиз.\nМиллионлаб инсонлар қаторида МХХнинг ана шундай мард ходимлари Рустам Иноятов ва унинг жиноий шерикларини мансабдан кетишини интизорлик билан кутиб туришибди.\nЮртимиз ва ҳалқимиз тинчлиги учун туну кун сергак туришибди,керак бўлса ушбу гурухни зарарсизлантириш учун жонларини беришга ҳам тайёрдирлар!\nМХХ системасидаги ҳалқ ва ватан душманлари гурухи аждарнинг асосий боши.\nМамлакатни ва ҳалқни бугунги ҳолатга олиб келишда МХХнинг ролини аниқ англаб олиш учун Исмат Хушев акамизнинг мазкур мақоласини яна бир яхшилаб ўқиб чиқинг ва ўзингизнинг саволингизга аниқ жавобни топасиз.\nМХХ тимсолида бутун Республика бўйлаб хар бир сохани мустахкам эгаллаб олган, ниҳоятда кучлик алоқа, бир бирларини қўллаб қувватлаш, озгина бўлса ҳам бўш кетган ёки ҳалқга қайишган ходим чиқиб қолса аёвсиз жазолайдиган кучлик бир жиноий АРМИЯ вужудга келган эди ва бугунги кунларгача ҳам ўзларини УСТУН билиб турибдилар.\nВа шунинг оқибати ўлароқ бугунги кунларгача ҳам ноҳақликлар мунтазам давом этиб келаяпди.\nУшбу жиноий АРМИЯнинг хаттоки энг оддий бир аскари, суд котибими ёки тумндаги оддий терговчиси ҳам бир эмас бир неча иноснлар тақдирини бемалол синдириб юбора оладиган даражада.\nУлар зомби холатда, бошлиғи буюрдими томом бажариши шарт.\nЖазоланмаслигига минг фоиз ишонч билан бостириб юборади.\nКАРИМОВ ЗАМОНИДА; АЙТИЛГАН ГАП БИЛАН БАЖАРИЛАЁТГАН ИШ ИККИ ЙЎНАЛИШДА БЎЛГАНЛИГИНИ ТАРИХ ИСБОТЛАБ БЎЛДИ.\nБУГУНГИ КУНДА ҲАМ УШБУ ДИВЕРСАНТЛАР УЧУН АНА ШУ ЁЗИЛМАГАН ҚОНУН ДАСТУРИЛАМАЛ СИФАТИДА НИЗОМ БЎЛИБ ҚОЛДИ.\nМХХ ВА КУЧ ИШЛАТАР ТИЗИМЛАРИ ВА ХОКИМИЯТНИНГ БАРЧА БУҒИНЛАРИДА УШБУ АРМИЯДАН ЖАБР ТОРТГАН ВА ШУЛАРНИНИНГ КЕТИШИНИ КУТАЁТГАН МИЛЛИОНЛАР БОР!!!\n“Жоҳилнинг жунуни”га келган изоҳларга муносабат…\n“Дунё ўзбеклари”даги Гого Ҳидоятов ҳақидаги мақолага муносабат…\nИсмат ХУШЕВ: ХУФИЯ ИДОРА (МХХ) ДА БИРИНЧИ МИЛЛИЙ РАҲБАР - 514957 марта ўқилган\n«ЖОДУГАР»ДА ЎЙНАГАН АРТИСТ «ЎЗБЕККИНО» РАҲБАРИ БЎЛДИ - 438668 марта ўқилган\nИсмат Хушев: Шимолий вокзалдаги Темир йўл милицияси ҳибсхонасида (3-3) - 408970 марта ўқилган\nИсмат Хушев: МХХ ҳақидаги гапириш мумкин бўлмаган гаплар (Биринчи мақола) - 83619 марта ўқилган


Биродарига сўрамаса ҳам маслаҳат бериш\n09:48 / 11.12.2018 2796 pdf Ўқиш режими + -\nعَنْ وَهْبِ بْنَ كَيْسَانَ رَضِيَ اللهُ عَنْهُ: أَنَّ ابْنَ عُمَرَ رَأَى رَاعِيًا وَغَنَمًا فِي مَكَانٍ نَشْحٍ وَرَأَى مَكَانًا أَمْثَلَ مِنْهُ، فَقَالَ لَهُ: وَيْحَكَ، يَا رَاعِي، حَوِّلْهَا، فَإِنِّي سَمِعْتُ رَسُولَ اللهِ صَلَّى اللهُ عَلَيهِ وَسَلَّمَ يَقُولُ: «كُلُّ رَاعٍ مَسْؤُولٌ عَنْ رَعِيَّتِهِ».\nВаҳб ибн Кайсондан ривоят қилинади:\n«Ибн Умар чўпон ва қўйларни қақроқ ерда кўрди. Ундан яхши жойни кўриб:\n«Эй шўринг қурғур, ҳой чўпон! Уларни бу томонга ўтказ! Мен Расулуллоҳ соллаллоҳу алайҳи васалламнинг «Ҳар бир мутасадди ўз қарамоғидаги нарсада масъулдир», деганларини эшитганман», – деди».\nУлуғ саҳобий Абдуллоҳ ибн Умар қўй боқиб юрган бир чўпонни кўрибдилар. Қарасалар, қўй боқиб юрган жойлари серўт бўлмаган, суви ҳам кам ерлар экан. Абдуллоҳ ибн Умар бошқа бир жойда яхши яйловни кўрган эканлар, шунинг учун чўпонга қараб:\n«Эй шўринг қурғур, бу ёққа кел, қўйларни мана бу томонга ҳайдаб ўт. Мен Расулуллоҳ соллаллоҳу алайҳи васалламнинг «Ҳар бир мутасадди ўз қарамоғидаги нарсага масъулдир», деганларини эшитганман», – деган эканлар.\nЗиммасига масъулият юкланган ҳар бир одам Аллоҳ таолонинг ҳузурида ўша нарса учун жавоб беради.\nМасалан, бепарво чўпондан «Нима учун яхши яйлов бўла туриб, қўйларингни мана бу яйловда боқдинг?» деб сўралади.\nУшбу ривоятда айтилганидек, чўпон келиб, Абдуллоҳ ибн Умардан «Қўйимни қаерда боқай, маслаҳат беринг», деб сўрамаган. Ҳар бир ҳадисга амал қиладиган, ҳатто қўйларга ҳам яхшиликни раво кўрадиган, оқил киши Абдуллоҳ ибн Умар чўпон сўрамаса ҳам, яхши маслаҳат берган эканлар.\nШундан келиб чиқиб, баъзан тажрибасизроқ, эътиборсизроқ кишилар бир ишни нотўғри қилаётган бўлсалар, ўзлари сўрамаса ҳам, ақлли, тажрибали кишиларнинг уларга фойдалироқ бир ишни маслаҳат бериб, тавсия қилишлари савобли иш бўлар экан. Аксинча, «Сўрамади-ку, менга нима», деб кетаверишлари дуруст бўлмас экан.\n“Одоблар хазинаси” китобидан\n09:38 / 11.12.2018 4384\n“Ҳақиқий ҳаё ила ҳаё қилинглар!”\n10:30 / 11.12.2018 1385\n1843 13:35 / 21.06.2020\n304. Оиша розияллоҳу анҳодан ривоят қилинади.Расулуллоҳ соллаллоҳу алайҳи васаллам билан бирга у зотнинг сафарларидан бирига чиқдик. Байда ёки Зотул Жайшда давоми...\n1753 13:45 / 13.12.2019\n2444 18:43 / 28.04.2017\n2789 13:55 / 01.09.2019


Пётр Порошенко футбол бўйича Украина терма жамоаси аъзоларига тўппончалар совға қилгани маълум бўлди\nУкраина президенти Пётр Порошенко футбол бўйича Украина терма жамоаси Европа чемпионатининг финал босқичига чиқа олгани учун терма жамоанинг 9 нафар футболчисига мукофот сифатида олувчининг номи ёзилган тўппончалар совға қилган. Шундай совғани терма жамоа бош мураббийи Михаил Фоменко ва Украина Футбол федерацияси раҳбари Андрей Павелко ҳам олган. Бу ҳақда Украинанинг "Вести" нашри хабар бермоқда.\nОлег Гусев, Евгений Хачериди, Андрей Ярмоленко («Динамо» Киев), Андрей Пятов, Вячеслав Шевчук («Шахтёр»), Руслан Ротань, Артем Федецкий («Днепр»), Евгений Селезнев ва Анатолий Тимощукка шундай совғалар берилган.\nПорошенко бу ҳақдаги фармонни 2015 йил 21 ноябрда имзолаганди. Бироқ бу фармон энди, ОАВ тегишли сўровни амалга оширгандан кейин чоп этилди.\nФутболчиларнинг "эсдалик совғалари" билан мукофотлангани ҳақидаги маълумот Украина президентининг расмий сайтида 22 ноябрда пайдо бўлганди.\nУкраина раҳбарияти орасида мукофот сифатида ўқотар қурол совға қилиш одат тусига кирмоқда. Февралда Украина мудофаа вазири Степан Полторак бир қатор сиёсатчиларни қурол билан мукофотлаганди. Мисол учун, Украина бош вазири Арсений Яценюк совға сифатида Томпсон тўппонча-пулёмети ва унга 203 та ўқ олган эди.\nУкраина терма жамоаси Францияда 10 июндан 10 июлгача бўлиб ўтадиган Европа чемпионатининг финал босқичида Германия, Польша ва Шимолий Ирландия термалари билан бир гуруҳда беллашади.


17:13:54 25 June 2021\nМолия вазирлигининг маълум қилишича, 2020 йил 25 июнь куни Осиё Тараққиёт Банкининг Директорлар Кенгаши коронавирус пандемиясининг иқтисодиётга салбий таъсирини камайтириш учун Ўзбекистон Республикасига 500 миллион АҚШ доллари миқдоридаги имтиёзли кредит маблағларини ажратиш бўйича қарорни бир овоздан маъқуллаган.\nОсиё тараққиёт банки қарз маблағларини ажратишидан аввал мамлакатдаги макроиқтисодий ҳолат, шу жумладан, Давлат қарзига хизмат кўрсатиш хатарлари таҳлил қилинди. Таҳлил натижаларига кўра, ОТБ томонидан Республика Давлат қарзи барқарор ва хатарлардан паст даражада деб баҳоланган.\nМаълумот учун: 500 миллион АҚШ доллари миқдоридаги имтиёзли қарз маблағлари 15 йил муддатга (шундан, 3 йил имтиёзли давр) Либор (6 ойлик) + спрэд (0,5%) йиллик фоиз ставкасида ажратилмоқда.\nўпкани сунъий нафас олдириш аппаратлари;\nшахсий ҳимоя воситаларини сотиб олиш;\nсоғлиқни сақлаш соҳасида фаолият юритаётган аёлларга алоҳида ижтимоий пакетлар бериш учун ҳам фойдаланилади.


ШИРОҚ ВА ЗОПИР. ҚАЙ БИРИ ЖАСОРАТЛИРОҚ?\nФахриддин Ҳасановнинг «Турон халқлари ҳарбий санъати» китобида Широқ жасоратига ўхшаш бир афсона ҳақида ҳикоя қилинади. Демак, Широқ каби қаҳрамонлик кўрсатган кишилар бошқа халқлар тарихида ҳам бор экан-да, деб ўйлаб қоласан киши. Қуйида бир даврда икки халқ қаҳрамони ҳақида ҳикоя қилишни жоиз деб топдик.\nДоро I саклар устига бостириб келар эди. Аёвсиз жанг бўлиши муқаррар. Шунда қабила бошлиқлари кенгашади. Широқ исмли отбоқар келиб, форс қўшинларини ҳийла йўли билан қириб ташлаш мумкинлигини айтади. Халқ рози бўлади. Отбоқар қўйнидан пичоғини чиқариб, бурун ва қулоқларини кесиб, ўзига шикаст етказади. Кейин ўзини шу кўйга солган сак шоҳларидан шикоят қилиб, Доро I ҳузурига келади. Шоҳ Широқнинг аҳволини кўриб, унинг сўзларига ишонади. Шунда Широқ: «Мен душманларимни форслар воситасида жазолашга жазм қилдим. Саклар тунда қароргоҳларидан қўзғалиш ниятидалар. Биз қисқа йўл билан юриб, уларга пистирма қўйишимиз мумкин. Мен йўл кўрсатиб бораман», дейди.\nДоро I қўшини Широқ билан бирга етти кунлик ҳарбий сафарга йўлга чиқиб, сўнгсиз саҳрога кириб боради. Алданганини билган мингбоши Раносбат йўлбошловчидан «Буюк шоҳни алдашга, шунчалик кўп сонли қўшинни бирорта ҳам булоқ, қуш ва ҳайвон кўринмайдиган ва олдинга ҳам, орқага ҳам йўл йўқ бўлган саҳрога олиб келишга сени нима мажбур қилди?» деб сўрайди. Широқ мағрур жавоб қилади: «Мен ғолиб чиқдим, зеро, саклардан, ҳамюртларимдан балони даф этмоқ учун форсларни ташналик ва очлик билан ҳалок этдим».\nШироқни ўша ернинг ўзида қатл қилишади.\nБу афсона кўпчиликка маълум бўлса-да, бошқа халқларнинг ҳам шу зайлда иш тутган қаҳрамонлари борлигини билгичлар кўп бўлмаса керак. Широқ жасоратига ўхшаш форсларнинг Зопир ҳақидаги афсонаси ҳам борки, у ҳам кўнгилларни туғёнга тўлдиради.\nФорс денгиз флоти Самосга қарши юриш қилган пайтда Бобилда қўзғолон кўтарилади. Қўзғолон дарагини эшитган заҳоти Доро бутун лашкари билан Бобилга отланади ва шаҳарни қамал қилади. Қўзғолончилар қамалдан мутлақо чўчимасди: улар шаҳар деворларидаги шинаклардан туриб Доро I ва унинг қўшинини калака қила бошлайдилар: «Эй, форслар, нега беҳуда чираняпсизлар? Яхшиси, жўнаб қолинглар! Қачонки урғочи хачир қулунласа, шундагина сизлар шаҳримизни олишларингиз мумкин!»\nНиҳоят, қамалнинг йигирманчи ойида Мегабиз ўғли Зопирга бир аломат воқеа ҳақида хабар келтиради. Унинг юк ортадиган хачирларидан бири қулунлабди. Зопирга буни етказишганда, аввалига у ишонқирамайди, аммо ўз кўзи билан қулунни кўргач, бу тўғрида оғиз очмасликни буюради. «Урғочи хачир қулунлабдими, демак, Бобил таслим бўлиши керак», ўйлайди Зопир.\nУ Бобилни эгаллаш ҳақида қаттиқ бош қотиради. Ахир форслар ҳамма нарсадан ҳам шавкатли жасоратни юқори қўярдилар. Зопир мақсадга фақат бир йўл, яъни ўзини майиблаб, сўнг душман томонга қочиб ўтиш орқали эришса бўлади, деган қарорга келади. Шу сабаб у ўзига шикаст етказа бошлайди: бурун ва қулоқларини кесади, сочларини хунук қилиб қирқиб, қамчи зарблари кўриниб турган белгилар билан Доро I ҳузурига келади. Шоҳ шундай ҳурматли кишини бу аҳволда кўриб, даҳшатга тушади. Зопир бўлса: «Оссурийларнинг форсларни калака қилишларига тоқат қила олмайман. Менда бир режа бор, бош қўшсанг, Бобилни эгаллаймиз», дейди.\n«Мен дарҳол шаҳарга қочиб бориб, мени шу кўйга сен солганингни эълон қиламан. Улар бунга ишониб, мендан фойдаланиш ҳақида ўйлайдилар. Ҳатто кичик қўшинга раҳбарликни ҳам топширишлари мумкин. Сен бўлса мен шаҳарга кетган кундан ўн кун ўтгач, Семирамида дарвозаси ёнига кучсиз 1000 нафар жангчини қўясан. Орадан 7 кун ўтгач, яна 2000 кишини Нин дарвозалари ёнига жойлаштирасан. Сўнг йигирма кун сабр қилиб, 4000 кишини Халдек дарвозаси томон юборасан. Жангчиларнинг ҳеч бири ҳимоя учун ханжарлардан бошқа қурол билан қуролланмаган бўлсин. Йигирма кун ўтгач, барча қўшинга чор атрофдан дарҳол ҳужумга ўтишга буйруқ бер. Кучли қуролланган форс аскарларини бўлса Бел ва Киссий дарвозалари қаршисига қўй.\nИшончим комилки, мен шундай буюк жасоратлар кўрсатганимдан кейин, бобилликлар менга нафақат шаҳар ҳимоясини, балки дарвоза калитларини ҳам топширади».\nШундан сўнг Зопир худди ҳақиқий қочоқдай шаҳар дарвозалари томон кетади. Дарвоза қўриқчилари уни бошлиқлари томон элтишади. Зопир уларга: «қамални бўшатиб, қўшинни қайтариб олиб кетайлик, чунки шаҳарни эгаллаш учун ҳеч қандай имконимиз қолмади, деганим учун Доро мени шу аҳволга солди», дейди. Мазлум ҳолини кўрган бобилликлар бунга ишонади ва уни кичик қўшинга бириктиради. У «келишув»га биноан Доро қўшинларини мағлуб эта бошлайди ва тобора халқ ишончига кириб боради. Кетма-кет қозонилаётган ғалабалардан Зопир машҳур бўлиб кетади. Уни бош саркарда ва қалъа бошлиғи қилиб тайинлашади.\nНиҳоят, у ўз ҳийласини амалга ошириб, форсларга Киссий ва Бел дарвозаларини очиб беради. Шу тариқа Бобил ишғол этилади. Доро I минглаб қўзғолончиларни дорга осдириб, шафқатсиз қасос олади.\nШоҳ Зопирга эса чексиз инъомлар беради. Ҳеч ким салтанатда у каби машҳур бўлмайди. Ҳатто Доро I бир сўзида: «яна йигирмата Бобилга эга бўлгандан кўра, Зопирни соғ-саломат кўришни афзал кўрган бўлардим», деб айтган экан.\nҚаҳрамонларни қандай фарқлаймиз?\nЮқорида келтирилган икки афсонанинг қандай ўхшашлик томонлари бор? Авваламбор уларнинг ҳар иккиси ҳам ҳарбий ҳийла билан боғлиқ. Икки қаҳрамон ҳам қулоқ ва бурунларини кесади, ўзларига тан жароҳатлари етказиб, рақибларининг ишончини қозонади.\nШуниси қизиқки, Широқ ва Зопир ҳам Доро I замонида яшаган. Шундай бўлса-да, улар бир-биридан кескин фарқ қилади. Широқ отбоқар, оддий халқ вакили бўлса, Зопир – аслзода зодагонлардан. Широқ ўз халқи озодлигини сақлаб қолиш учун мустамлакачиларга қарши курашиб, жонини қурбон қилган бўлса, Зопир ўз мақсади йўлида минглаб бегуноҳ форс ва бобилликлар умрига зомин бўлади. Мана, улар орасидаги асосий фарқ. Хулоса эса ўқувчидан...\nШоҳсанам НИЁЗОВА тайёрлади.


Шерзод Насруллаев: "Насаф"ни ёш жамоа дейишингиз мумкин, лекин биз ақлан ўсишга эришдик" » Ўзбекистон янгиликлари – Zamin.uz\n, 07 2021, 22:54\n21 окт, 21:30 831 Спорт\nҚаршининг "Насаф" жамоаси ОФК кубоги Интерзонал финал босқичида Гонконгнинг "Ли Ман" жамоасини мағлубиятга учратиб финалга йўлланма олди (3:2).\nМуросасиз ва курашларга бой кечган ўйинда ғолиб номи асосий дақиқаларда аниқланмади. Жавоб учрашуви йўқлиги сабабли баҳс тақдири битта ўйинда ҳал бўлиши керак эди. Натижада беллашув бош ҳаками жамоаларни 15 дақиқадан иборат иккита экстра-таймларга таклиф қилди. Ҳужумлар сонини оширган майдон эгалари 105+1 дақиқага келиб ғалаба тўпини киритишга муваффақ бўлди. Шерзод Насруллаевнинг чап қанотдан оширган тўпини Андрия Калудерович голга айлантирди. Биз мазкур ўйиндан сўнг учинчи голда катта ҳажмдаги ишни бажариб берган Шерзод Насруллаевни суҳбатга чорладик.\n- Аввало ғалаба билан табриклаймиз. "Ли Ман"га қарши кечган ўйин аввалгиларига нисбатан қай даражада қийин ўтди? Жамоа кеча ҳақиқий қаршиликка дуч келди...\n- Раҳмат катта. Фикримча, "Ли Ман" жамоаси "Аҳал", "Моҳун Баган"га қараганда кучлироқ, дея оламан. Буни майдонда ҳам кўрдик. Бизга етарли даражада қийинчилик туғдира олишди. Ўйин осон ўтмади.\n- Иккинчи бўлимда жамоа ўйинини йўқотиб қўйгандек ёки эрта хотиржамликка берилгандек таассурот қолдирди. Рақиб эса "ифлос" футбол кўрсатишга, "Насаф"нинг ўйинини бўғишга ҳаракат қилди...\n- Тўғри биринчи бўлим давомида устунликка эга бўлдик. Иккита гол ҳам уришга эришдик. Лекин иккинчи бўлимда иккита тезкор гол ўтказиб юбордик. Ўзимизнинг хатоларимиз панд берди. Голдан кейин эса суст ҳаракат қилганимиз рост. Қийин бўлиши олдиндан аниқ эди.\n- Финалда қайси жамоа "Насаф"га рақиб бўлишини кутган эдингиз?\n- Қайси жамоа билан тўқнаш келишимизнинг фарқи йўқ.\n- Сизнингча "Ал Муҳаррақ" "Кувайт СК"га қараганда бироз енгилроқ рақибми?\n- Йўқ, бундай ўйламайман. Агар кучсиз жамоа бўлганида "Кувайт СК"ни мағлуб этмасди. Демак ўзига яраша кучли жамоа. Финалда ҳамма нарса ҳал бўлади.\n- Учрашувдан сўнг Рўзиқул Бердиев сизни жароҳат билан ҳаракат қилганингизни айтди. Аслида ҳолатингиз қандай? Балки оғриқ қолдирувчи укол ёрдамида тўп тепгандирсиз...\n- Шамоллагандим. Шунингдек оёқ пайларимда бироз муаммо бор эди. Ўйин пайтида жароҳат орттириб олдим.\n- Ўзбекистон терма жамоасига чақирилишингизни ҳамма кутяпти. Лекин Сречко Катанец ҳозирча таклиф қилгани йўқ...\n- Бу гапни кўпчилик инсонлардан эшитганман. Ўзимга ҳам айтишган. Терма жамоага энди чақиради, деб ўйлайман.\n- Жамоа финалгача оғир йўлни босиб ўтди. Футболчиларда халқаро майдон кўникмаси шаклланиб бўлдими? Бундай ютуқдан кейин" Насаф"га нисбатан ёш жамоа иборасини ишлатиш тўғрими?\n- Ҳа, ёш жамоа деб, айтишингиз мумкин. Лекин ақлан ўсишга эришдик, дея оламан. Бизни қўллаб - қувватлаб турган мухлисларга раҳмат айтаман. Биз финалда ҳам ғалаба қозониб ОФК кубогини Ўзбекистонга олиб келишга, жонимизни бериб ўйнашга ҳаракат қиламиз.\nОФК кубоги. "Насаф" ғалаба қозониб, финалга чиқди! 20 окт, 20:40\nҚашқадарё дербисида "Насаф" ғалаба қозонди 02 окт, 17:32\n«Насаф» 5 та гол урилган ўйинда Туркманистон клубини мағлуб этиб, Марказий Осиё минтақаси ғолиби бўлди 25 авг, 22:13\nБаҳром Ҳакимов: "Насаф" "Аҳал" билан ўйинда катта қийинчиликка дуч келмайди" 24 авг, 17:25\n"Насаф" назорат учрашувида "Навбаҳор"ни мағлуб этди 11 июн, 22:26\n«Насаф» ўз тарихида биринчи бор мамлакат кубогини қўлга киритди 18 окт, 12:34